text:
Naidheachdan 11:00m
27 An t-Sultain 2016 Ùraichte aig Ùraichte aig
Aiseagan
Tha na h-uimhir de mhaill air seirbheisean aiseig air a' chosta an iar an-diugh eadar droch aimsir agus an tubaist a bha aig an Hebrides ann an Loch nam Madadh a' bhòn-dè. Cha bhi seòlaidhean idir ann an-diugh eadar Uibhist agus Tìr-Mòr no eadar Barraigh agus Tìr-Mòr. Tha sgrùdadh ann an Loch nam Madadh an-diugh air a' phontùin anns an do bhuail an Hebrides, ach tha fear de chomhairlichean na sgìre, Ùisdean Robasdan, ag ràdh gu bheil ceistean ann a-nist a bheil am pontùin sin anns an àite as fheàrr.
Dotairean
Thèid iarraidh air Bòrd Slàinte na Gàidhealtachd, aig coinneimh a' bhùird an-diugh, atharrachadh mòr a thoirt air seirbheisean slàinte taobh a-muigh nan uairean àbhaisteach. Tha iad a' moladh còig sgìrean iomallach air a' Ghàidhealtachd fhàgail gun dotair teaghlaich bho fheasgar gu madainn agus tha feadhainn a' gearan gu bheil am Bòrd Slàinte a' cur cùmhnadh airgid air thoiseach air beatha dhaoine.
Deasbad
Thilg Hillary Clinton agus Dòmhnall Trump casaidean air a chèile anns a' chiad deasbad beò air an telebhisean ann an iomairt taghaidh a' Chinn-Suidhe anns na Stàitean Aonaichte. Thuirt an tagraiche Poblachdach, Mgr Trump, nach eil lùths aig an Deamocrat, a' Bh.Ph. Clinton, airson na h-obrach. Thug ise an aghaidh airsan oir gu bheil e a' diùltadh fiosrachadh mu chìsean fhoillseachadh.
Ineos
Tha a' chiad luchd de ghas guail às na Stàitean Aonaichte a' tighinn a dh'Alba an-diugh gu ionad giollachd na companaidh Ineos ann an Inbhir Ghrainnse. Ach tha an gnothach connspaideach agus deasbad ann mun dòigh anns a bheil an gas sin ga thoirt am bàrr leis a' phròiseas ris an canar fracadh. Tha Ineos airson tòiseachadh air fracadh ann an Alba ach chuir Riaghaltas na h-Alba casg air sin an-dràsta.
Ola agus Gas
Tha aithisg ùr bho Oil and Gas UK ag ràdh gun do dh'èirich toradh a' ghnìomhachais anns a' Chuan a Tuath airson an dàrna bliadhna ann an sreath, an dèidh ùine de chrìonadh mòr. Ach tha an aithisg ag ràdh gum feumar tuilleadh airgid a chosg air innleachd ùr an àite uidheamachd a tha a' fàs sean, agus gum feum barrachd rannsachaidh a bhith ann airson raointean gas agus ola ùra.
Ben Needham
Thuirt poilis a tha a' rannsachadh cùis Ben Needham anns a' Ghrèig gun tàinig stuth anns a bheil beagan de dh'ùidh aca am follais anns a' chiad phàirt de chladhach air an do thòisich iad an-dè. Cha robh Ben, a bhuineadh do Sheffield, ach bliadhna gu leth de dh'aois nuair a chaidh e a dhìth air Eilean Kos ann an 1991. Tha poilis den bheachd gur dòcha gun deach an leanabh a thìodhlacadh an dèidh a phronnadh gun fhiosta fo bulldozer.
Clàr-ola
Tha dòchas ann a-niste gun tèid an clàr-ola Transocean Winner a chur air an t-soitheach an Hawk air an deireadh-sheachdain seo. Chuir an sgioba, a tha os cionn na h-obrach anns an Loch a Tuath ann an Leòdhas, an deireadh-seachdain seo chaidh seachad ag ullachadh ach dh'atharraich an aimsir agus cho-dhùin iad nach biodh ùine gu leòr aca an obair a dhèanamh gu sàbhailte. Tha dùil ri sìde nas fheàrr ro dheireadh na seachdain seo.


c: text/html

text:
Na h-Ealain Lèirsinne
Dr Kirsten Norrie & Murray Robasdan, Luchd-ealain Lèirsinne air Mhuinntireas
Tha dithis luchd-ealain againn mar neach-ealain lèirsinne air mhuinntireas, le gach duine a’ cur seachad sia mìosan san dreuchd. Tha an Dr Kirsten Norrie, cleasaiche-ealain, ag obair air film ris am bi i a’ cur clàradh fuaime fa leth a chlàr i fhèin, agus mar phàirt de sin bidh i a’ cleachdadh agus a’ rannsachadh stuthan bho Leabharlann na Colaiste. Tha Murray Robasdan, an neach-ealain is sàr chlò-chruthaichear, a’ sgrùdadh dà sgìre san Eilean Sgitheanach - An Cuiltheann agus Diùranais - a chaidh a chlàradh mar “fhiadh-thìr” o chionn ghoirid air mapa SNH, “Na Prìomh Sgìrean le Fiadh-thìr”. Tha Murray gu mòr airson bruidhinn ri sgrìobhadairean, bàird is luchd-ciùil Gàidhlig mun bheachd a th’ aca air a’ mhapa aig SNH agus tha e airson obair còmhla ri daoine aig a bheil ùidh sa ghnothach.
Tha an Dr Kirsten Norrie air a h-obair a thaisbeanadh air feadh na h-Eòrpa. Am measg nan taisbeanaidhean a tha air a bhith aice o chionn ghoirid tha ‘The Wolf in Winter’ a bha air chuairt ann an Sasainn far an do thadhail iad air Birmingham, Oxford agus Dorchester. Tha Kirsten ag iarraidh film a dhèanamh far am bi i a’ togail air cultar beothail is iomadach na Gàidhealtachd agus nan Gàidheal, agus tha i an dòchas tron obair gun ionnsaich i barrachd mu a sinnsearan Gàidhealach fhèin.
Nuair a bhios na sia mìosan aig Kirsten seachad, tha Murray Robasdan gu bhith na neach-ealain lèirsinne aig a’ cholaiste. Tha esan air obair a shealltainn air feadh an t-saoghail thar nan 25 bliadhna a dh’fhalbh agus tha e air a bhith an sàs ann an grunn phrògraman air mhuinntireas agus prògraman co-obrachaidh a thug e gu dùthchannan leithid Iapan, a’ Ghearmailt, na h-Innseachan agus Meagsago. Ged a tha ùidh aige fhathast sna clò-ealain ghrinn thraidiseanta, agus e air a bhith ag obair còmhla ri Stiùidio Clò-ealain Ghlaschu fad iomadh bliadhna, tha e air tòrr obrach a dhèanamh ann a bhith rannsachadh, a’ leasachadh agus a’ cleachdadh teicneòlas ùr gus ealain a dhèanamh, gu h-àraidh ìomhaigheachd is clò-ealain dhidseatach.

robotstxt: allowed

filter: keep


text:
Cùmhnant nan aiseagan dha Cal Mac
Chaidh cùmhnant nan aiseagan air a' chosta an iar a thoirt dha Caledonian Mac a' Bhruthainn.
Tha luach £900m sa chùmhnant.
Bha Cal Mac a' strì an aghaidh na companaidh prìbhidich, Serco.
Dhearbh Riaghaltas na h-Alba an naidheachd madainn Dhiardaoin.
Thuirt iad gu bheil còrr 's 350 gealltanas san tagradh a rinn Cal Mac.
Leasachadh
Nam measg, tha £6m a chosg air bàtaichean is puirt a leasachadh.
Tha iad cuideachd a' gealltainn àrdachadh 10% air àireamhan luchd-siubhail/charbadan, is àrdachadh 12% air àireamhan charbadan coimearsalta.
Thuirt Cal Mac gum bi cothroman cosnaidh a bharrachd ann aig ìre ionadail.
Gheall iad cuideachd dreuchd ùr a chruthachadh air am bi Stiùiriche Coimhearsnachd, agus bòrd ùr a stèidheachadh, gus guth nas làidire a thoirt dha coimhearsnachdan.
Thèid prìomh oifis na companaidh a chumail ann an Guireag, ge-tà, rud a bhios na bhristeadh-dùil dha cuid.
Connspaid
Bha connspaid sa phròiseas bho thùs is cuid ag ràdh nach robh feum air farpais.
Thuirt an Riaghaltas, ge-tà, nach robh dol às aca fo laghan na h-Eòrpa ach tairgsean iarraidh.
Fhuair Serco cùmhnant nan aiseagan air a' chosta a tuath roimhe.
Thog gu leòr dragh mun bhuaidh a bhiodh ann ma 's e is gum faigheadh iad cùmhant a' chosta an iar.
Dragh
Bha dragh air na h-aonaidhean mu thuarasdal is cùmhnantan-obrach.
Chaidh iomairt a chur air bhog feuch an cùmhnant a chumail sa roinn phoblaich.
'S e sin a-nise a tha air tachairt, is an cùmhnant a' fuireach le Cal Mac.
Mairidh an cùmhnant ochd bliadhna.


text:
'S o gur Mìorbhaileach an Gamhainn
Tuilleadh mar seo:
Òran a' Ghamhna
Òran na Gamhna
Saoil Sibh, a Chàirdean
O Gur Mìorbhailteach an...
Fiosraichean - Ewen Morrison
Luchd-clàraidh - Dòmhnall Eairdsidh Dòmhnallach; Dòmhnall MacCormaig
Geàrr-chunntas - Òran èibhinn mu dheidhinn gamhainn a thugadh a dh'Uibhist às na Hearadh. Chan fhàgadh e sìon san àite gun ithe.
Chaidh an t-òran a dhèanamh le athair an fhiosraiche.
Fad a' Chlàir (h:m:s) - 00:03:35
Àm Clàraidh - 1972
Cànan - Gàidhlig
Seòrsa - Òran
Cruinneachadh - Sgoil Eòlais na h-Alba
Àireamh a' Chlàir - 82000
Àireamh an Teip Thùsail - SA1972.132
Àireamh a' Chlàir Thùsail - SA1972.132.A14+B1
Càileachd an Fhuaime - Math
Cruth Inneal a' Chlàir - R2R
Àite Clàraidh:
Siorrachd - Siorrachd Inbhir Nis
Paraiste - Uibhist a Tuath
Eilean - Uibhist a Tuath
Notaichean a' Chlàir -
Ceangal Maireannach - http://www.tobarandualchais.co.uk/gd/fullrecord/82000/1
Tweet


text:
- TIOTAL
- Seann Eaglais an Naomh Peadair, Inbhir Theòrsa
- EXTERNAL ID
- CAITHHORZ_CAIMS_PHO323
- ÀITE
- Inbhir Theòrsa
- SIORRACHD/PARRAIST
- GALLAIBH: Inbhir Theòrsa
- NEACH-FIOSRACHAIDH
- Caithness Horizons
- AITHNEACHADH MAOINE
- 845
- KEYWORDS
- eaglaisean caibeil
tobhtaichean
Dealbh camara de Sheann Eaglais an Naomh Peadair, Inbhir Theòrsa.
B' e caibeal Easbaig Ghallaibh a bh' ann an Seann Eaglais an Naomh Peadar nuair a bha e na thaigh-còmhnaidh samhraidh ann an Sgarbastair. An dèidh sin bha i air a cleachdadh mar Eaglais Paraiste. Thathas den bheachd gu bheil i a' dol air ais chun 12mh linn no 's dòcha nas tràithe, ged a tha an structair a th' ann an-dràsta sa mhòr-chuid a' dol air ais chun a' 15mh agus an 16mh linn. 'S e an comharradh cloiche ann an uinneag an trainseapt a deas (ri taobh an rathaid) aon nì sònraichte. 'S e Seann Eaglais an Naomh Peadair an aon stuctair clàraichte le inbhe "A" ann am baile Inbhir Theòrsa agus 's e aon de na togalaichean as aosta ann an Inbhir Theòrsa a th' innte.
S dòcha gum bi an ìomhaigh seo ri faotainn airson a ceannach. Airson tuilleadh fiosrachaidh mu cheannach is mu phrìsean cuir post-d gu:
Caithness Horizons


text:
- TIOTAL
- Cuimhne thràth aig Iain MacCoinnich air Rèile an Eilein Duibh (1 de 3)
- EXTERNAL ID
- PC_JOHN_MACKENZIE_A
- ÀITE
- A' Chananaich
- SIORRACHD/PARRAIST
- ROS: Ros Mhaircnidh
- LINN
- 1930an
- NEACH-FIOSRACHAIDH
- John Mackenzie
- AITHNEACHADH MAOINE
- 29166
- KEYWORDS
- trèanaichean
trèanaichean-smùide
einnseanan
Cuimhne thràth aig Iain MacCoinnich air Rèile an Eilein Duibh (1 de 3). B' e athair Iain fear de dhithis Neach-smàlaidh Eòlach air Rèile an Eilein Duibh air gobhal na Cananaich. Aig an àm a chaidh an dealbh seo a thogail (1930an) bha Iain a' fuireach air Barraid na Rèile, a' Chananaich. San sgrìobhadh shìos fodha, tha Iain a' cuimhneachadh beatha air Rèile an Eilein Duibh (Pàirt 1), air eadar-theangachadh gu Gàidhlig.
'Rugadh mi ann an 1930 agus bha mi a' fuireach sa Chananaich air an Eilean Dubh gu ruig an Dàmhair 1940. Sin far an robh m' athair na fhear de dhithis Neach-smàlaidh Eòlach air a' ghobhal sin den rèile. Uaireannan nuair a bhios mi a' bruidhinn air làithean m' òige, mar is àbhaist le mo phiuthar 's mo bhràthair nas òige, bidh cuimhne air cùisean na reile a' tighinn suas agus shaoil mi gu robh còir agam an clàradh mus fhalbhadh an fhios sin buileach, mar a tha a' tachairt ro thric.
An toiseach 's ann air Rathad Deans sa Chananaich a bha sinn a' fuireach ach ghluais sinn gu Barraid na Rèile a-rithist, àite far an robh barrachd chothroman agam seallaidhean na rèile fhaicinn. Am measg nan cuimhneachaidhean as tràithe a th' agam tha mar a bhithinn a' coinneachadh trèana an luchd-siubhail madainn Disathairne a bhiodh a' toirt a-steach, 's dòcha uair sa mhios, màthair mo mhàthar às Inbhir Nis don Chananaich airson cuairt latha. Bhiodh Granaidh a' tilleadh a dh'Inbhir Nis air trèana mu dheireadh an latha don Bhlàr Dhubh ach an glacadh i an ceangal gu ruig Inbhir Nis. Air a cuairt latha bhiodh i mu shia uairean a thìde sa Chananaich agus mu dhà uair a thìde a' siubhal. An-diugh cha bhiodh tu ach mu fhichead mionaid ga dhèanamh, ach air an rathad.
Tha cuimhne eile agam air obair a bhiodh mi fhìn agus caraid dhomh (Jimmy MacKeddie) a' dèanamh madainn Disathairne mun aon trèana sin. Bha cafaidh air an t-Sràid Àird a bha le Eadailteach air an robh 'The Merrythought Café', agus Disathairne bhiodh blocaichean deigh, air am pasgadh ann an stuth poca Hessian, a' tighinn ann a' bhan a' gheàird air an trèana, airson a' chafaidh. Bhiodh mi fhìn 's mo charaid a' lìbhrigeadh nam blocan deigh sin air 'spanker' le dà chuibhle a bh' aig an rèile, agus sinne ga phutadh, duine mu seach, fad an trì ceud slat no mar sin gu ruig an cafaidh. 'S e obair chruaidh a bh' ann do dhaoine òga oir cha robh Rathad an Stèisein aig an àm air a theàrradh agus bha uachdar garbh de thalamh chruaidh air. Uaireannan dh'fheumamaid barrachd air aon turas a dhèanamh leis. B' e am pàigheadh a fhuair sinn soitheach de reòiteag bhlasta air a chòmhdach le sabhs sùbh-chraoibh. Chan eil fhios 'am an robh deigh air a thoirt thuige a h-uile latha, ach 's ann Disathairne a-mhàin a bha sinne ga lìbhrigeadh.
Aig an àm air a bheil mi a' sgrìobhadh (1930-1940) seo na daoine a bha a' fuireach sna taighean:-
Àmh 1 dràibhear Charlie Tàillear
No 2 Fear-smàlaidh Seoc MacCoinnich
No 3 Geàrd an Luchd-siubhail Seumas MacBheathain
No 4 dràibhear Franc Hay
No 5 Seumas MacIlleBhràith de Shlighe an Luchd-siubhail
No 6 Geàrd Seoc Skinner (Tha cuimhn' am gun deach tè de na làmhan aig Seoc an dochann ann an tubaist putaidh. Chaidh a làmh a dhinneadh eadar bufairean nan carbadan.)
Cha robh rathad idir a' dol a-steach do na sia taighean air Barraid na Rèile. 'S e an rathad a b' fhaisge an rathad gu Cill Fhìnn, air cùl nan taighean aig ìre na b' àirde agus mu cheud gu leth troigh a bharrachd on doras chùil. Mar a b' àbhaist bhiomaid a' dol dhan taigh sìos an leathad aig ceann àrd-ùrlair an stèisein far an robh Oifis a' Bhucaidh, an uairsin thairis air loidhne a' chearcaill ruith-mun-cuairt far an robh dol-tarsainn dèanta le èibhleagan. An uairsin bha slighe a' dol don bhord-tionndaidh thar balla an t-sluic faisg air feansa gàrradh Àmh 6 Barraid na Rèile, ach an ruigeadh tu am beàrn eadar an loidhne bho ùrlar a' ghualaidh don bhòrd-thionndaidh agus gu geataichean toisich nan taighean. Chan eil fhios co mheud turas a thuislich sinn 's a thuit sinn air an dol-tarsainn gar goirteachadh fhèin air na loidhnichean a bha cho faisg dha chèile, air neo, na bu mhiosa, a thuit sinn a-steach do shloc a' bhùird-thionndaidh, ach bha e glè thric agus bha sinn glè thric air ar bruthadh mar siud. Cha smaoinichinn an-diugh gun leigeadh slàinte is sàbhailteachd le duine an t-slighe sin a chleachdadh, ach aig an àm sin b' e sin an rathad àbhaisteach.
Bha maighstir an stèisein aig a' Chananaich a' fuireach gu h-urramach aonaranach ann an taigh na bu mhotha leis an aon rathad a-steach thairis air an aon dol-tarsainn nan èibhleagan aig ceann an àrd-ùrlair. Tha cuimhn' agam air triùir a bha nam maighstirean-stèisein sa Chananaich: Mgr Jimmy Dick, saoilidh mi gun deach e na mhaighstir-stèisein sa Mhanachainn; fear Riach, agus mac aige a chaidh na mhaighstir-stèisein ann an Ceann na Creige; agus fear Mgr Oliver, a chaidh na mhaighstir-stèisein don Aghaidh Mhòir mu 1947/48. Tha cuimhn 'am gu robh an nighean aige na ban-chlàrc san Aghaidh Mhòir aig an àm.
As t-samhradh bhiodh dà charbad campaidh air an cleachdadh fad an t-samhraidh le luchd-turais. Bha na carbadan sin nan laighe an ceann a' chearcaill ruith-mun-cuairt nach biodh idir air a chleachdadh.
Bha sloc sgrùdaidh taobh a-muigh seada na smùid, far am biodh teine an einnsein ga thilgeil a h-uile h-oidhche. Bhiodh an tiùrr sin de stuth à bogsa an teine a' losgadh gu socair fad làithean. Bhiodh sin a' toirt fìor thoileachas do chlann 'a' Bharraid' leis mar a bhiomaid a' còcaireachd bhuntàta agus ùbhlan san luaithre theth agus cuirmean-chnuic is partaidhean meadhanach math againn'


text:
- TIOTAL
- Taigh Fhasaidh Fheàrna, Loch Iall, thadhail Prionnsa Teàrlach air, 1745
- EXTERNAL ID
- QZP40_39_P198B
- ÀITE
- Am Fasadh Feàrna
- SGÌRE
- Loch Abar
- SIORRACHD/PARRAIST
- INBHIR NIS: Cill Mhàillidh
- DEIT
- 1898
- LINN
- 1890an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 30778
- KEYWORDS
- Am Prionnsa Teàrlach èideard Stiùbhart
Àr-a-mach nan Seumasach
Thathas a' cumail a-mach gun do ghabh Prionnsa Tearlach tàmh na h-oidhche aig Taigh Fhasaidh Fheàrna an dèidh togail na brataich aig Gleann Fhionnainn an 1745. A-rèir seanchais, thog e ròs geal às gàradh an taighe. Chaidh an ròs seo aithneachadh mar an t-Suaicheantas Gheal; suaicheantas nan Seumasach.
Thogadh an dealbh seo bhon leabhar 'Loyal Lochaber. Historical Genealogical and Traditionary' le W Drummond Norie, Glaschu, 1898


text:
22 an Dùbhlachd
'S e 22 an Dùbhlachd an 356mh latha dhen bhliadhna a rèir a' Mhìosachain Ghriogaraich (357mh ann am bliadhna-leum). Tha 9 làithean air fhàgail gus deireadh na bliadhna.
Susbaint
Tachartasan[deasaich | deasaich an tùs]
Breithean[deasaich | deasaich an tùs]
- 1858 - Giacomo Puccini, ceòladair às an Eadailt.
- 1915 - Philipp Glasier, seabhagair à Lunnainn.
- 1963 - Bryan Gunn, ann an Inbhir Theòrsa. Cluicheadair ball-coise à Alba.
Bàsan[deasaich | deasaich an tùs]
- 1812 - Sacagawea, neach-iùil Ameireaganach-dhùthchasach.
- 1989 - Samuel Beckett, sgrìobhadair Èireannach.
- 1995 - James Meade, eaconamaiche à Sasainn.


text:
Planaichean dachaigh chùraim gan taisbeanadh
Thuirt companaidh a th' airson dachaigh cùraim ùr fhosgladh san Eilean Dubh gum foillsich iad na planaichean mionaideach aca anns a' Chananaich an ath-sheachdain.
Tha seo a' tighinn agus iomagain san sgìre mu dhìth sheirbheisean cùraim airson seann daoine.
Tha Parklands airson dachaigh cùraim le 40 leabaidh a thogail sa Chananaich.
Thèid na planaichean air a son a thaisbeanadh anns a' bhaile air 14mh là den Mhàrt.
Thuirt manaidsear Parklands, Ron Taylor, gu bheil na molaidhean aca aig ìre adhartaich, le làn-mhaoineachadh, agus gun tèid an lìbhrigeadh ann an ùine nach bi fada.
Dh'ainmich e gur e Parklands an aon dachaigh cùraim a bhiodh a' dèiligeadh ris an èiginn a th' ann a thaobh cùraim airson seann daoine san Eilean Dubh.
Thèid an taisbeanadh a chumail ann an taigh-cluiche Ionad Spòrs an Eilein Dhuibh Dimairt seo tighinn, a' tòiseachadh aig 7:00f.


text:
Caisteal Loch nan Eala.
Tuilleadh mar seo:
Mar a chaidh Caisteal...
Caisteal Ormacleit na...
Fiosrachadh mu...
Caisteal Ormacleit na...
Fiosraichean - Mrs MacLucas
Luchd-clàraidh - Calum Iain MacIlleathain
Geàrr-chunntas - Caisteal Loch nan Eala.
Chaidh Caisteal Loch nan Eala na theine nuair a bha màthair an fhiosraiche san sgoil. Fhuair iad leth latha dheth aig an àm. Chaidh a thogail às ùr nuair a bha am fiosraiche a' dol dhan sgoil, ach cha b' ann leis na Caimbeulaich.
Fad a' Chlàir (h:m:s) - 00:01:13
Àm Clàraidh - 1956.12.15
Cànan - Gàidhlig
Seòrsa - Fiosrachadh
Cruinneachadh - Sgoil Eòlais na h-Alba
Àireamh a' Chlàir - 10258
Àireamh an Teip Thùsail - SA1956.166
Àireamh a' Chlàir Thùsail - SA1956.166.B13
Càileachd an Fhuaime - Math
Cruth Inneal a' Chlàir - R2R
Àite Clàraidh:
Siorrachd - Siorrachd Earra-Ghaidheal
Àite a' Chuspair:
Siorrachd - Siorrachd Earra-Ghaidheal
Paraiste - Cill Mhòr is Cill Bhrìghde
Notaichean a' Chlàir -
Ceangal Maireannach - http://www.tobarandualchais.co.uk/gd/fullrecord/10258/1
Tweet


text:
- TIOTAL
- Cailean Caimbeul, Morair Chluaidh
- EXTERNAL ID
- QZP40_159_408
- DEIT
- 1875
- LINN
- 1870an
- CRUTHADAIR
- H W Phillips & W Holl
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 30953
- KEYWORDS
- Cailean Caimbeul
Morair Chluaidh
batailean
Rèiseamaidean Gàidhealach
feachdan
'Thin Red Line'
B' e Cailean Caimbeul, Morair Chluaidh (1792-1863) mac Chailein MacIomhair, saor à Glaschu, agus Agnes Chaimbeul às eilean Ìle. Thug bràthair a mhàthar, Còirneal Iain Caimbeul e a choinneachadh Diùc Iorc, agus mar sin fhuair e a-steach dhan arm. Chaidh e an toiseach a Phortugal, agus an uairsin a shabaid ann an Ameireagaidh, an Demaràra, an Sìona agus 'sna h-Innseachan.
Bha Cailean Caimbeul air ceann an 93mh Rèisimeid Ghàidhealach de shaighdearan Earra-ghàidheil agus Chataibh aig Blàr Bhalaclàbha (1854) ann an Cogadh a' Chrimea. Chuir e na saighdearan aige nan dà shreath fhada an àite sa cheàrnaig àbhaisteach, agus le bhith a' losgadh gunna-peilear gun stad, chuir an 'Thin Red Line' stad air ionnsaigh nan each Ruiseanach. An dèidh sin bha e a' sabaid anns na h-Innseachan gus an tug dìth na slàinte air a dhreuchd san arm a leigeil seachad.
Chaidh an dealbh seo a thoirt à 'A History of the Scottish Highlands, Highland Clans and Highland Regiments vol. 2', deasaichte le Iain S. Keltie


text:
- TIOTAL
- Lorgan-coise Chaluim Cille, faisg air Cladh Eaglais na Cille, Cinn Tìre
- EXTERNAL ID
- QZP40_468_P023
- ÀITE
- A' Chill
- SGÌRE
- Cinn Tìre
- SIORRACHD/PARRAIST
- EARRA-GHÀIDHEAL: An Ceann mu Dheas
- DEIT
- 1902
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31267
- KEYWORDS
- Calum Cille
A' Chill
Cinntìre
miseanaraidhean
Albannaich Dhail Riata
Naomh Chomgall
Naomh Chanas
Rìgh Brùide
Alba
manachainnean
Chaidh an dealbh seo a thoirt bho "Argyll's Highlands" le Cuthbert Bede. Tha e a' sealltainn dealbh de rud ris an canar lorgan-coise Chaluim Cille, bho 564 A.D., faisg air Cladh Eaglais na Cille, far na shearmonaich am misionairidh.
Rugadh Calum Cille aig Gartain, Dùn nan Gall, Eirinn, air 7mh Dùbhlachd 521. Aig aois 42, thàinig e fhèin agus 12 chompanach thairis air a' mhuir agus thàinig iad air tìr aig Eilean Ì air 12mh Cèitein 563. An dèidh grunn bhliadhnaichean a chur seachad a-measg Albannaich Dhail Riata, thòisich Calum Cille air obair a bheatha: iompachadh nan Cruithnich, neo Piocaich, a' Chinn a Tuath gu Crìosdaidheachd.
Còmhla ris an Naomh Chomgall agus an Naomh Canas, shoirbhich leis air an Rìgh Brùide iompachadh aig an dachaigh rìoghail aige faisg air Inbhir Nis. Lean daoine Bhrùide gu luath ri eisimpleir agus, am measg mòran spàirn na aghaidh bho luchd-leantail an t-sean chreideimh, sgaoil Crìosdaidheachd air feadh Alba air fad. An dèidh beatha a' searmonachadh an t-soisgeil, bhàsaich Calum Cille aig manachainn Eilean Ì air 9mh Ògmhios 597


text:
- TIOTAL
- Acarsaid Cheann Loch Chille Chiarain, Cinn Tìre
- EXTERNAL ID
- QZP40_468_P244
- ÀITE
- Ceann Loch Chille Chiarain
- SIORRACHD/PARRAIST
- EARRA-GHÀIDHEAL: Ceann Loch Chille Chiarain
- DEIT
- 1902
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31290
- KEYWORDS
- acarsaidean
soitheachan
bàtaichean
bàtaichean mòra
iasgach
puirt
Chaidh an dealbh seo a thoirt o "Argyll's Highlands" le Cuthbert Bede. Tha e a' sealltainn dealbh de dh'Acarsaid Cheann Loch Chille Chiarain ann an Cinn Tìre. Tha Ceann Loch Chille Chiarain air a bhith eisimeil air a' mhuir airson a bhith-beò airson linntean. Bha am baile soirbheachail ri linn Bhioctoria, nuair a bhathar a' togail bàtaichean is bha an loingeas iasgaich soirbheachail, ach cha robh Ceann Loch Chille Chiarain cho soirbheachail nuair a chaidh na gnìomhachasan sin sìos. A dh'aindeoin sin, thathar a' measadh Ceann Loch Chille Chiarain mar aon de phrìomh phuirt iasgaich na h-Alba fhathast, agus ged nach eil bàtaichean mòra air an togail ann an-diugh, thathar fhathast a' togail bàtaichean airson iasgach


text:
- TIOTAL
- Cunntas Slighe Post Rìoghail, duilleag 2
- EXTERNAL ID
- Z_KIGHF_7_11_2
- DEIT
- 6 Lùnastal 1861
- LINN
- 1860an
- NEACH-FIOSRACHAIDH
- Taigh-tasgaidh Dualchas na Gàidhealtachd
- AITHNEACHADH MAOINE
- 7458
- KEYWORDS
- cunntasan slighe
Post Rìoghail
coidsean
còmhdhail
siubhal
Tha a' chunntas slighe seo airson coidse a' Phuist Rìoghail à Dùn Chailleann gu Inbhir Nis.
'S e sgrìobhainn a dh'ullaich neach-giùlain mu bhathar a bha iad a' toirt leotha, le fiosrachadh mun bhathar, na slighean a bhathar a' gabhail is cosgaisean na coidse, a bh'ann an cunntas slighe.
Tha an t-slighe a' dol tro Dhail na Ceardaich, Dail Chuinnidh, Cinn a' Ghiuthsaigh is Drochaid Chàrr


text:
- TIOTAL
- Giuthas
- EXTERNAL ID
- PC_JMSTRACHAN_055
- CRUTHADAIR
- JM Strachan
- NEACH-FIOSRACHAIDH
- J I R Martin
- AITHNEACHADH MAOINE
- 28911
- KEYWORDS
- cnuic is beanntan
Tha an giuthas na ghnè chraobhan a bhuineas don Roinn Eòrpa agus Àisia, is e ri lorg an Èirinn, Breatainn agus Portagail air an taobh siar, san ear an Siberia, agus sìos gu ruige nam Beanntan Caucasus, agus cho fada tuath ri Lapland. Aig a' cheann as fhaide tuath, fàsaidh e eadar ìre na mara suas gu 1,000m agus bhos o chionn, agus aig a' cheann as fhaide deas, lorgar aig àirde mhòr e, eadar 1,200-2,600m


text:
- TIOTAL
- 57594 ga tionndadh aig Stèisean Na Cananaich, 1960
- EXTERNAL ID
- PC_HRS_STATIONS_001_586
- ÀITE
- A' Chananaich
- SIORRACHD/PARRAIST
- ROS: Ros Mhaircnidh
- DEIT
- 14 Ògmhios 1960
- LINN
- 1960an
- CRUTHADAIR
- H C Casserley 96940
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27302
- KEYWORDS
- Rèile na Gàidhealtachd
HR
rathaidean-iarainn
Tha 57594 dìreach air a tionndadh agus thathas ga dèanamh deiseil gus an trèan mu dheireadh às A' Chananaich a tharraing.
'S e locomotive a bha le Rèile Chaledonia roimhe '812' Clas 0-6-0, a chaidh a thogail san Lùnastal 1900 mar CR Àir. 856, a thàinig gu bhith LMS Àir. 17594 agus mu dheireadh BR Àir. 57594 a th' innte. Chaidh a toirt a-mach à seirbheis san Dùbhlachd 1962.
Dh'fhosgail stèisean Na Cananaich air 1 An Gearran 1894 agus b' e ceann-uidhe nam 22 km de Loidhne an Eilein Duibh às A' Bhlàr Dhubh. Dhùin e do luchd-siubhail air 1 An Dàmhair 1951 agus do sheirbheisean bathair air 13 an t-Ògmhios 1960


text:
- TIOTAL
- Fiadh agus geòidh-ghlasa, Meadhan na Gàidhealtachd
- EXTERNAL ID
- GB1796_SINCLAIR_REDDEERANDGREYLAGGEESE
- LINN
- 1980an; 1990an
- CRUTHADAIR
- unknown
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis
- AITHNEACHADH MAOINE
- 2170
- KEYWORDS
- dàmhair nam fiadh, gluasad, eun-eòlas, coimhead air eòin
claistinneach
Tha a' chuid as motha dhe na fèidh ann am Breatainn rim faighinn air monaidhean fosgailte air Gàidhealtachd agus Eileanan na h-Alba. Ged a chaidh iad à bith air Ghalltachd aig deiredh an 18mh linn, chaidh an àireamhan am meud air A' Ghàidhealtachd leis na leasachaidhean ann an sealg nam fiadh airson spòrs. Tha a' chuid as motha dhe na fèidh air monaidhean fosgailte fad na bliadhna ged a bhios iad ann am buidhnean nas lugha na an fheadhainn a tha a' fuireach ann an coilltean. Airson pàirt mhòr dhen bhliadhna , bidh buidhneann fireann agus boireann a' fuireach air leth, agus bidh iad ag ithe feur, luachair, agus anns a' gheamhradh fraoch agus corra-mhitheag.
Tha dàmhair nam fiadh a' tachairt bho dheireadh an t-Sultain chun an t-Samhain. Bidh na daimh a' dìon buidhnean de dh'eilidean gus nach fhaigh daimh eile thuca. Aig àm an dàmhair, bidh na daimh a' dol an sàs ann am farpaisean èigheach. Dh'fhaodadh seo leudachadh gu a bhith a' sabaid len cabair agus chan e rud aineamh a tha ann na fèidh a bhith air an goirteachadh.
Anns an earrann èisteachd ghoirid seo, cluinnear na fèidh ag èigheach agus a' bùirich aig àm an dàmhair ann an sgìre Meadhan na Gàidhealtachd.


text:
- TIOTAL
- Taigh-òsta Taigh an Rìgh agus Creise
- EXTERNAL ID
- PC_JMSTRACHAN_035
- ÀITE
- Mòinteach Rainich
- SGÌRE
- Ceann a Deas Latharna
- SIORRACHD/PARRAIST
- EARRA-GHÀIDHEAL: Gleann Urchaidh 's Innis
- LINN
- 1970an
- CRUTHADAIR
- JM Strachan
- NEACH-FIOSRACHAIDH
- J I R Martin
- AITHNEACHADH MAOINE
- 28892
- KEYWORDS
- taighean-òsta
cnuic
beanntan
Tha an ìomhaigh seo a' sealltainn Taigh-òsta Taigh an Rìgh, aig ceann sear Ghleann Comhann. Thogadh an taigh-òsta san t-17mh linn agus thathar a' smaoineachadh gu bheil e air aon de na taighean-seinnse as sine an Alba. An dèidh Blàr Chùl Lodair ann an 1746 bha an togalach air a chleachdadh mar ghearastan do fheachdan Rìgh Sheòrais, ga fhàgail leis an ainm Taigh an Rìgh.
'S e a' bheinn ann an cùl-raon na h-ìomhaigh, Creise. Tha Creise air aon de na ceithir Rothaich sa Mhonadh Dhubh ('s iad an fheadhainn eile Stob Ghabhar, Stob a' Choire Odhair agus Meall a' Bhuiridh). Tha druim mullach Creise 3cil a dh'fhaid agus tha ceithir binneanan eadar-dhealaichte air. 'S e Clach Leathad a chanar ris a' bhinnean as fhaide deas a tha ag èirigh gu 1099m a dh'àirdee. Suas gu na 1970an bhathar den bheachd gum b' e Clach Leathad an earrann a b' àirde dhen bheinn. Ach, ri linn an leasachaidh ann am mapadh saideil, chaidh a dhearbhadh gun robh an earrann a b' àirde 1200m gu tuath air Clach Leathad. Chaidh an t-àite seo ainmeachadh gu h-oifigeil mar phrìomh mhullach Creise ann an 1981, agus tha e 1100m a dh'àirdee


text:
- TIOTAL
- Màiri agus Niall Mac a' Phearsain san Eilean Sgitheanach
- EXTERNAL ID
- HCD00355
- ÀITE
- Sligeachan
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Port Rìgh
- LINN
- 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12078
- KEYWORDS
- Sligeachan
Cuiltheann
clann
Chithear Màiri is Niall Mac a' Phearsain an seo air an rathad eadar An t-Àth Leathann is Port Rìgh faisg air Sligeachan. Thog an athair, Donnchadh Mac a' Phearsain, an dealbh. Tha An Cuiltheann Dubh, le sneachd an earraich a' leaghadh air, air an cùlaibh. Tha Sgurr nan Gillean (964m) gu sònraichte follaiseach, agus Am Baisteir, Fiacail a' Bhasteir is Sgurr a' Bhaisteir (898m) air an druim air an làimh dheis
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Eaglais Shaor ùr ga stèidheachadh an Sruighlea
Tha an Eaglais Shaor an dùil coithional a stèidheachadh ann an Sruighlea tràth an ath-bhliadhna.
Bi an t-Urr. Iain MacAsgail, os cionn a' choithionail ùir.
Tha Mgr MacAsgail air a bhith ann an Ros Cuimhne fad seachd bliadhna.
Ron sin stèidhich e coithional às ùr ann an Uibhist a Deas.
Chuir bòrd misean na h-eaglaise agus clèir Ghlaschu taic ri ainm Mhgr MhicAsgail airson a dhol a Shruighlea.
Bha eaglais shaor anns a' bhaile roimhe ach tha iomadach bliadhna bhon uairsin.
"Tha min làn chreidsinn gur e Dia a bha gam ghairm," thuirt Mgr MacAsgail.
Coithional ùr
Fhad 's a bha e ann an Uibhist, stèidhich e coithional an sin agus anns na bliadhnaichean a tha e air a bhith ann an Ros Cuimhne, chaidh eaglais ùr Capstone a thòiseachadh ann an Alanais, faisg air làimh.
Thuirt Mgr MacAsgail cuideachd gu robh e cudromach coithionalan a thòiseachadh às ùr ann an sgìrean leithid Sruighlea.
Thuirt e gu robh e creidsinn gum biodh coithional làidir stèidhichte ann an Sruighlea ann an ùine gun a bhith fada, mar a th' aig an eaglais ann an iomadach àite eile.


text:
Sgeama nan gèadh ga leudachadh
Leudaichidh Dualchas Nàdair na h-Alba sgeama a bheir cead do dhaoine ann an Leòdhas 's na Hearadh losgadh air geòidh ghlasa.
Bha dùil gun tigeadh an spadadh gu ceann aig deireadh a' Mhàirt ach cumaidh e a' dol a-nis chun an 16mh là den Ghiblean.
'S e seo an dàrna bliadhna den sgeama, 's a' bhuidheann ionadail a tha ga stiùireadh ag ràdh gu bheil tuilleadh ùine a dhìth airson targaidean spadaidh a choileanadh.
Feumaidh daoine a tha airson losgadh air na h-eòin a bhith clàraichte le Dualchas Nàdair na h-Alba.
Tha croitearan air dragh mòr a nochdadh mun chall a tha na geòidh ghlasa a' dèanamh air tàlamh àitich.


text:
1,000,000 craobh air an cur air Ghàidhealtachd
Tha buidheann charthannais a tha ag amas air 1,000 mìle ceàrnagach den Ghàidhealtachd a chur fo choiltean dùthchasach mar a bha o shean, gus am milleanamh chraobh a chur an deireadh seachdain seo.
Bidh a' bhuidheann Trees For Life ag obair ann an co-bhuinn le Coimisean na Coilltearachd, Buidheann Dìon an Eunlaith, agus uachdarain phrìobhaideach, agus tha fearann fo shealbh na buidhne fhèin cuideachd - Oighreachd Dhul Dreagain ann an Gleann Moireasdain, far am bi iad a' fàs chraobhan agus a' sìolachadh lusan tearc a tha dùthchasach do dh'Alba.
Thòisich a' bhuidheann ann an 1989, agus iad a' cur chraobhan airson glèidhteachais, agus airson àrainneachd dhùthchasach na Gàidhealtachd a chur air ais mar a bha i uair.
Thig na mìltean dhaoine a dh'obair dhaibh gu saor-thoileach gach bliadhna.
250 Bliadhna
Bidh iad a' cur nan craobhan air pàtranan nàdarra, seach mar a bhios craobhan ann am planntail, agus leigidh an cruth nas fhosgailte le barrachd sheòrsaichean de dh'fhiadh-bheatha tighinn beò anns a' choille.
"Tha a' choille dhùthchasach fada nas eagsamhaile, sgapte. Bidh craobhan òga, 's craobhan sean, agus diofar seòrsa chraobhan," thuirt Cailean Hall, a bhios a' co-òrdanachadh a' phròiseict.
"Bidh badan ann a tha tiugh, 's badan eile a tha nas taine. 'S e àrainneachd fada nas eagsamhaile a th' ann, anns am faod mòran a bharrachd bheathaichean, eòin agus lusan tighinn beò.
"Ann an sgìrean mòra timcheall air seo, tha craobhan agus na gnèithean-beatha eile a thig beò nan cois a dhìth.
"Tha sinne ag obair a dh'ionnsaigh a bhith gan tilleadh, gus àrainneachd nàdarra a chur air ais.
"Tha sinn ag amas air 1,000 mìle ceàrnagach air Ghàidhealtachd an Iar, eadar Loch Nis agus an t-Eilean Sgitheanach.
"Tha sinn a' cur giuthas Albannach, beithe, feàrn, caorann, seileach, aiteann, craobhan mar sin," thuirt e.
Cuiridh a' bhuidheann a' mhilleanamh chraobh aca Didòmhnaich.
Mairidh obair na buidhne 250 bliadhna - cho fad 's a bhios giuthas Albannach beò.
Aig an ìre sin bidh a' choille ga h-ùrachadh fhèin, gun feum a bhith aice air mac an duine.


text:
- TIOTAL
- Sràid ann an Caol Loch Aillse
- EXTERNAL ID
- HCD00921
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12580
- KEYWORDS
- clachain
rathaidean
taighean
B' e baile beag le beagan thaighean, taigh-aoigheachd is aiseag a' dol dhan Eilean Sgitheanach a bh' ann an Caol Loch Aillse nuair a chaidh an rèile a thoirt ann on t-Sròim ann an 1897. Dh'fhàs am baile gu luath agus nuair a ghluais Donnchadh Mac a' Phearsain, an dealbhadair, dhan sgìre is a dh'fhosgail e bùth-chungaidhean faisg air a' chidhe ann an 1912, bha mu 80 taigh air feadh nan cnuic chreagach mun Chaol. Chaidh an rèile tro mheadhan a' bhaile chun a' chidhe, far an robh bàtaichean-smùide a' tighinn gu math tric. Chaidh an dealbh seo a thogail aig mullach na Prìomh Shràid an dèidh dha dhol thar drochaid an rèile, a' coimhead ris an tìr air rathad a' Phluic, air a ghearradh tron chreig. Tha Rathad na h-Eaglaise a' dol chun na làimh chlì
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Taigh-tughaidh, Lùib, An t-Eilean Sgitheanach
- EXTERNAL ID
- GB1796_859_20_1094
- ÀITE
- An Lùib
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- LINN
- 20l
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 10970
- KEYWORDS
- dealbhadaireachd-camara
togail dhealbhan
A' Ghàidhealtachd 's na h-Eileanan
eachdraidh shòisealta
taighean-tughaidh
tughadh
sgrathan
taighean croite
croitean
togail thaighean
seann taighean
mullaichean thaighean
Chaidh an dealbh seo de thaigh-tughaidh, is cinnteach ann an Lùib san Eilean Sgitheanach, a thogail le M.E.M. Donaldson sa chiad leth den 20mh linn.
Bhiodh mullach tughaidh na laighe air cliath fiodha na shuidhe air ballachan taighe. Bha e saor agus aotrom, is mar sin cha robh e a' fàgail cus cuideim air na ballachan. Chaidh diofar stuthan a chleachdadh, leithid connlach, fraoch no muran, a rèir na bha ri fhaighinn san sgìre. Chaidh an tughadh a chòmhdach le seann lìn-iasgaich no ròp, glè thric air an cumail sios le clachan mòra, mar a chithear gu soilleir san dealbh seo.
Rugadh an tè a thog an dealbh, Mary Ethel Muir Donaldson, ann an 1876 agus thàinig i don Ghàidhealtachd mu 1908. Shiubhail i fad is farsaing air a' Ghàidhealtachd an iar agus a tuath, a' sgrìobhadh is a' togail dhealbhan. 'S e fear de na sgìrean a b' fheàrr leatha Rubha Àird nam Murchan agus b' ann an sin, ann an Sanna, a rinn i dachaigh ann an 1927.
Eadar 1912 is 1949 sgrìobh i iomadh leabhar air dualchas agus eachdraidh shòisealta na Gàidhealtachd a tuath is an iar. 'S e 'Wanderings in the Western Highlands and Islands' agus 'Further Wanderings - Mainly in Argyll' a dhà de na leabhraichean as ainmeile aice agus 's e na dealbhan-camara aice fhèin a tha san dà leabhar. Bhàsaich i ann an taigh-altraim ann an Dun Èideann an 1958, agus chaidh a tìodhlacadh san Òban
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Ceannaich nàdarra gemstones / clacha luachmhor, leth-clacha luachmhor & jewelry
Ceannaich nàdarra gemstones / clacha luachmhor, leth-clacha luachmhor & jewelry
- Tha sinn a-mhàin reic nàdarra clachan / Cha bhi sinn a 'reic fuadain clachan
- All ar clachan a tha a 'chiad deuchainn ann air ar n-obair-lann, le barantaichte gemologist
- Tha sinn a earbsach 'chompanaidh. Tha thu di-beathte a bhith a 'tadhal oirnn: Àite
- Tha ar luchd-ceannach a 'tighinn bho thall thairis a' tadhal oirnn, faodaidh sibh a 'leughadh an cuid theisteanasan air Tripadvisor
- Tha sinn a 'tabhann raon farsaing de dhòighean-obrach a phàigheadh
- Tha sinn a soitheach an t-saoghail. Faodaidh tu roghnachadh do lìbhrigeadh dòigh, le bhith slaodach luath no mail, agus a 'leantainn do sheudan le bhith a' tracadh uile
- Mas e do thoil e Cuir fios thugainn airson tuilleadh fiosrachaidh
Tha sinn a 'guidhe deagh bhùthan!
Alexandrite
Alexandrite
Alexandrite
Alexandrite
Alexandrite
Alexandrite
Alexandrite
Alexandrite
Rhodolite
Rhodolite


text:
- TIOTAL
- Càrn sheòmraichean faisg air Meudarloch, Earra-ghàidheal 's Bhòid
- EXTERNAL ID
- QZP40_222_P221
- ÀITE
- Meudarloch
- SGÌRE
- Ceann a Tuath Latharna
- SIORRACHD/PARRAIST
- EARRA-GHÀIDHEAL: Àird Chatain 's Mucàrna
- DEIT
- 1879
- LINN
- 1870an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31029
- KEYWORDS
- Loch Eite
Clann Uisneach
càirn sheòmarach
càirn
crèadhadaireachd
planaichean
bobhlaichean crèadha
zoomable
Tha an càrn seòmarach mòr seo am measg nan craobhan air oir a tuath Mòinteach Ach na Crithe, faisg air Meudarloch ann an Earra-ghàidheal 's Bòid. Chaidh a chladhach an toiseach ann an 1871. Tha an dealbh a' sealltainn plana-làir a' chàirn agus plana-tarsainn dheth. Aig fhìor àirde tha an càrn mòr seo thairis air 4 meatairean agus tha e 24.4 meatair a leud. Chaidh bristealan crèadha agus aon bhobhla slàn a lorg ann nuair a chaidh a chladhach.
Thàinig an dealbh à 'Loch Etive and The Sons of Uisnach', a dh'fhoillsich MacMhaoilein & Co,1879


text:
Cathie NicIain a’ leigeil seachad a dreuchd
10 An t-Ògmhios 2008
Tha Cathie NicIain, Ceannard Bun-sgoil Chondorrat, a leigeil dhith a dreuchd aig deireadh na mìos. Tha Cathie, a bhuineas do dh’Ìle bho thùs, air a bhith na cùl-taice do Stòrlann bhon a chaidh an companaidh a stèidheachadh, mar bhall den phrìomh bhuidheann chomhairleachaidh agus iomadach pannal eile air pròiseactan bun-sgoile agus taic-ionnsachaidh. Bha i cuideachd gu mòr an sàs ann an Co-labhairt na ‘Cuisle’.
Anns an dealbh chithear Cathie còmhla ri Jim Whannel bho Bhòrd Stòrlann agus Màiri Kidd, Ceannard na buidhne, a thug dhi tiodhlac airson an latha mòr a chomharrachadh, agus dùrachdan a’ Bhùird agus an luchd-obrach. Ged a thathar cinnteach nach bi Cathie na srainnsear, thathar a’ guidhe gach toileachas agus beannachd do Chathie san àm ri teachd.


text:
Deventer
‘S e baile mòr agus sgìreachd (Duitsis: gemeente) faisg air Zwolle agus Enschede, air an àirde an ear nan Tìrean Ìsle a th' ann an Deventer (IPA: ˈdeːvəntər, Laideann: Daventria, Frysk: Dimter). Tha e suidhichte aig 12m os cionn ìre na mara,[2] ri taobh na h-aibhne IJssel, anns an roinn (Duitsis: provincie) Overijssel, 87km air falbh bho Amsterdam (prìomh-bhaile na dùthcha), 121km bho Rotterdam, 128km bho Den Haag, 107km bho Tilburg agus 73km bho Utrecht.[3] Tha a h-uile coltas ann gun do stèidhich manach Sasannach, air an robh Lebuinus, an t-àite seo ann an 768 agus fhuair am baile a chuid chòirichean ann an 956. Tha 98,472 duine a' fuireach ann.[4] Chan eil e idir cinntich cò às a thàinig an t-ainm: tha cuid dhen bheachd gur ann à Daventry, ann an Sasainn far an do rugadh Lebuinus a tha an t-ainm, ach tha feadhainn eile a' creidsinn gur ann às an t-Seann Shasanach deve-treo, neo Sàibhear nan Craoibh, a tha e. Chaochail am Peantair Gerard ter Borch an seo ann an 1681.
Daoine Ainmeil[deasaich | deasaich an tùs]
- Han Hollander - (1886 – 1943) Craoladair.


text:
A' Ghàidhlig air Aghaidh na Tìre
Cinn-latha: 08/04/19 - 12/04/19
Cosgais: £280 (£190 do dh'oileanaich)
Neach-teagaisg: Roddy Maclean
Maoineachadh ILA ri fhaighinn: Chan eil
Clàraich an-dràsta!
Tha ainmean-àite Gàidhlig a’ còmhdachadh pàirt mhòr de dh’Alba. Tha an cùrsa seo ag amas air sgilean a thoirt do dhaoine a leigeas leotha ainmean dùthaich nan Gàidheal a thuigsinn dhaibh fhèin.
Bidh an cùrsa seo freagarrach dhaibhsan aig a bheil glè bheag de Ghàidhlig, no a tha gun Ghàidhlig idir, ach aig a bheil ùidh ann a bhith ag ionnsachadh a’ chànain ann an co-theacsa na h-àrainneachd agus ainmean-àite. Tha e gu sònraichte freagarrach do mhaoir-dhùthcha agus luchd-iùil nam beann ’s a’ bhlàir a-muigh. Cuirear fàilte cuideachd air fileantaich agus luchd-ionnsachaidh na Gàidhlig aig gach ìre. ’S i a’ Bheurla a bhios mar chànan oideachaidh anns a’ choitcheannas, agus an dà chànan air an cleachdadh air cuairtean a-muigh.
Feumaidh oileanaich a bhith comasach air coiseachd suas ri 5 mìle air ceum (le glè bheag de dhìreadh no teàrnadh).
Bidh leughadh agus tuigsinn mhapaichean OS aig cridhe a’ chùrsa, ach bidh eacarsaichean ann gach latha, agus cuairtean air meanbh-bhus airson coimhead air ainmean-àite anns an Eilean Sgitheanach is Loch Aillse. Bidh aig oileanaich rin uidheamachadh fhèin gu ceart, leithid le brògan-coiseachd, aodach dìonach agus lìon-cinn airson nam meanbh-chuileag!
’S e an craoladair, sgrìobhadair is fear-teagaisg Ruairidh MacIlleathain a bhios aig ceann a’ chùrsa. Tha Ruairidh air trì leabhranan a sgrìobhadh mu ainmean-àite air a’ Ghàidhealtachd.
Thathar a’ brosnachadh oileanaich gus na leanas a thoirt leotha:
- Mapaichean OS (Landranger/Explorer) de na sgìrean as fheàrr leotha air a’ Ghàidhealtachd.
- Faclair Gàidhlig gu Beurla. ’S e ‘Dwelly’ am fear as fheàrr.
- Coimpiutar laptop le comas a dhol air an eadar-lìon.
- Peann is pàipear.
- ’S dòcha gum bi cuid ag iarraidh inneal-clàraidh a thoirt leotha airson clàran-claisneachd a dhèanamh de dh’ainmean-àite a bhios taiceil dhaibh nuair a thèid iad dhachaigh.
- Aodach airson a’ bhlàir a-muigh.
Tha dùil gum bithear ag obair a-staigh sa mhadainn, agus a’ falbh a-mach gach feasgar (a rèir na h-aimsir). Bidh an cùrsa a’ tighinn gu ceann aig àm lòin Dihaoine.


text:
- TIOTAL
- Drochaid Thuilnean, Drochaid Chàrr, le trèana
- EXTERNAL ID
- PC_HRS_STATIONS_001_290
- ÀITE
- Drochaid Chàrr
- SGÌRE
- Bàideanach
- SIORRACHD/PARRAIST
- INBHIR NIS: Daothal 's Ràta Mhurchais
- DEIT
- c.1897
- LINN
- 1890an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27008
- KEYWORDS
- Prìomh-loidhne
Rathad-iarainn na Gàidhealtachd
Anns an dealbh seo, chithear trèana is i na seasamh air an drochaid thairis air Abhainn Tuilnean beagan a tuath air stèisean Drochaid Chàrr air an loidhne eadar an Aghaidh Mhòr agus Inbhir Nis. Anns an trèana tha an loco 'Ceann Bhuirgh', carbad-breic agus dà sheann choidse. Tha luchd-obrach na trèana nan seasamh air staidhre an loco.
Dh'fhosgail an stèisean le seirbheis 'shuttle' gus an Aghaidh Mhòr mus deach an loidhne gu Inbhir Nis a chrìochnachadh. Chaidh Drochaid Charr fhosgladh le seirbheis 'shuttle' bhon Aghaidh Mhòr 8 Iuchar 1892. Chaidh seirbheisean a leudachadh gu Deimhidh 19 Iuchar 1897 agus gu Inbhir Nis air 1 Samhain 1898. Bidh trèanaichean luchd-siubhail a' stad aig an stèisean fhathast ach sguir seirbheisean bathair air 27 Gearran 1967. Bha 'Ceann Bhuirgh' na einnsein 4-4-0 'Jones Tank'. Chaidh a thogail ann an 1878 agus chaidh a thoirt a-mach à seirbheis ann an 1928. Chuir e seachad a' mhòr-chuid de a bheatha obrach air meur-loidhnichean


text:
Stiùiriche gnìomhachd ùr aig Loganair
Dh'fhoillsich Loganair stiùiriche gnìomhachd ùr is a' chompanaidh adhair gan càineadh co-cheangailte ri sàbhailteachd is fadalachd.
Tha Maurice Boyle air a bhith anns a' ghnìomhachas airson 35 bliadhna.
Tha trioblaidean teicnigeach air maill a chur air grunnan sheirbheisean bho chionn ghoirid.
Cuideachd, thuirt aonadh nam poidhleatan, BALPA, anns an Damhair gu bheil cunnart ann gun tèid Loganair à bith mura h-atharraich iad an dòigh sa tha obair-càraidh ga dhèanadh air na h-itealain aca.
Ann an litir gu Loganair, thuirt an t-aonadh gu robh roinn-innleadaireachd na companaidh ann an suidheachadh èiginneach agus gu robh dùbhlan ro na h-innleadairean na plèanaichean a tha a' frithealadh nan eilean sa tha a' fàs aosd, a chumail aig an ìre a bu chòir.


text:
Faodaidh coimpiutair sam bith le ceangal eadar-lìn aghaidh a thoirt air raon sònraichte de chunnartan. Is e bhìoras coimpiutair aon de na prìomh chunnartan. Cha bhiodh e ceàrr a ràdh gu bheil bhìorasan coimpiutaireachd air fàs gu bhith cumanta an-diugh, a 'toirt cothrom don luchd-tarraing ionnsaigh a thoirt air na h-innealan agad agus an fhiosrachadh pearsanta agad a ghoid.
Chaidh grunn bhrogaichean bathar-bog a chruthachadh gus duilgheadasan adhbhrachadh do luchd-cleachdaidh an eadar-lìn. Ach faodaidh tu faighinn cuidhteas iad le bhith a 'sireadh taic bho eòlaiche coimpiutair agus le bhith a' toirt a-mach nàdar na trioblaid - tappeto elastico bambini giardino italian. Ciamar a nì thu an coimpiutair agad saor bho bhrobhsair? Is e ceist a th 'ann a tha tric ga iarraidh, ach chan eil na h-eòlaichean a' fàgail fhreagairtean ceart.
Nuair a nochdas freagairtean a 'bhathar-bhog, bidh e èiginn dhuinne an duilgheadas fhaighinn agus faighinn a-mach bhìorasan coimpiutair cho luath' sa ghabhas. Ann an cùrsa an artaigil seo, bidh Ross Barber, an Semalt Manaidsear Soirbheachd Luchd-cleachdaidh, ag innse dhut gum faod bhìorasan coimpiutair cron mòr a dhèanamh anns na h-innealan agad.
Bhìorasan agus cnuimhean
Is e prògram sònraichte a th 'ann am bhìoras coimpiutaireachd a dh'fhaodas sgaoileadh eadar coimpiutairean agus a bhith a' falach anns an t-siostam agad. Bidh e a 'samhlachadh nam faidhlichean agus a' milleadh an dàta a bharrachd air na h-iarrtasan agad uile. Cuideachd, faodaidh e siubhal bho aon inneal gu fear eile gun eòlas agad.
Bidh diofar seòrsaichean còd mì-chofhurtail ùr-nodha air an cleachdadh gus sùil a chumail air luchd-cleachdaidh air an eadar-lìon..Uaireannan, chì thu loidhnichean mì-chinnteach air an lìon, agus amannan eile bidh astar a 'choimpiutair agad air a slaodadh sìos.
Nochd worms an toiseach anns an 19mh linn agus bha iad a 'sgaoileadh eadar innealan coimpiutaireachd ceangailte ris an aon Wi-Fi. Tha iad air an taisbeanadh ann an cruth teachdaichean duilich air do sgrìn. B 'e Elk Cloner a' chiad bhìoras. Chaidh a sgrìobhadh anns na 1980an agus thug e buaidh mhòr air àireamh mhòr de choimpiutairean tro bhratagan.
Trojans agus zombies
Tha e sàbhailte a ràdh nach eil bhìorasan agus cnuimhean duilich a-nis, ach tha Trojans agus zombies air cruth cruaidh a ghabhail. Bidh iad nan armachd cumhachdach de luchd-fulang gus faighinn chun an inneal agad. Bidh iad a 'toirt air na companaidhean agus luchd-cleachdaidh bathar-bog na siostaman aca a dhùnadh no iarraidh orra airgead a phàigheadh mus tèid na siostaman aca a ghlanadh.
Tha àireamh mhòr de luchd-gabhail air goid a thoirt do na faclan-faire, ainmean-cleachdaidh agus àireamhan cairt creideis ceudan gu mìltean de dhaoine. Bidh iad a 'stàladh an cuid phrògraman fhèin air na siostaman agad agus a' nochdadh uinneagan pop-amharasach, a 'toirt buaidh air na h-innealan taobh a-staigh diogan. Is e na h-eich tro-dhroch as trice a tha air na prògraman sin. Tha dearbhadh ann gu bheil bhìorasan agus luchd-leasachaidh each Trojan a 'cosnadh mòran airgid le bhith a' ruighinn air na h-innealan agad a tha ceangailte ris an eadar-lìon.
Spam agus spamairean
Le ùine a thìde, tha spammers agus hackers air tòiseachadh a 'cleachdadh botnets airson a bhith a' cur puist-d amharasach gu àireamh mhòr de dhaoine. Ma gheibh thu a 'phost-d mar sin, bu chòir dhut do PC a sganadh airson zombies agus bhìorasan agus cuir stad air a h-uile ID post-d a tha a' coimhead amharasach. Tha na duilgheadasan sin an làthair anns a h-uile àite agus tha iad an-còmhnaidh trang ann a bhith a 'cleachdadh an luchd-cleachdaidh ann an aon dòigh no an tè eile.
Fishing
Is e seòrsa eile de bhìorasan a th 'ann an iasgach mar as trice a bhios a' glacadh luchd-cleachdaidh tro phuist-d agus teachdaireachdan meadhanan sòisealta neònach. Tha mòran de luchd-tarraing agus spammers air tàladh a dhèanamh air an luchd-cleachdaidh, a 'goid an cuid airgid agus a' dèanamh cron air an innealan coimpiutaireachd aca.


text:
Gearainnean sa Ghairbheach
Tha muinntir sgìre na Gairbhich air tighinn còmhla a chur an aghaidh phlanaichean Scottish Hydro Electric Transmission (SHET) gus loidhne de chrainn-dealain sam biodh ochd fichead 's a còig troighean de dh'àirde, faisg air Beinn na Cìche. Dheadh an loidhne a thogail eadar an Tulach Dhubh agus Ceann an Todhair, mar loidhne a bheireadh taic do bhun-structar a th' ann mar thà.
Cha deach slighe na loidhne ùire a dhearbhadh fhathast, ach tha SHET air innse san fharsainneachd càite a bheil dùil aca a chur.
Ach tha co-òrdanaiche na h-iomairt na aghaidh, Bill MacEanraig, ag ràdh gum buin an teicneòlas a tha iad am beachd a chur an sàs don t-saoghal a bh' ann o chionn leth-cheud bliadhna, 's gu bheil e neo-èifeachdach ri linn na chaillear de dhealan bho na càballan.
"Sa Ghearran fhuair sinn fiosrachadh gun robh iad a' coimhead ri slighe eile dha. 'S e slighe gu math cumhang a th' ann, tro Chaisteal nam Frisealach," thuirt Mgr MacEanraig.
"Tha daoine a' fàs gu math an-fhoiseil mu dheidhinn seo, agus e san t-sealladh air Beinn na Cìche. 'S e crainn gu math math àrd a tha seo.
"Gheibheadh tu 's dòcha eadar 15 is 20 crann air beulaibh Beinn na Cìche. Tha sinne a' saoilsinn gu bheil seo gu tur ceàrr.
"'S e seann teicneòlas a tha seo ann an sgìre bhòidheach nach deach a mhilleadh, le seallaidhean neo-bhriste."
Bidh mu thrì cheud gu leth de luchd-turais a' tadhal san sgìre gach bliadhna, tha an luchd-iomairt ag ràdh, air sgàth a bòidhcheid.
Ach tha SHET ag ràdh gu bheil an sgeama a dhìth, agus iarrtas a' sìor fhàs air dealan sa cheann a tuath.
"Tha am pròiseact a tha seo aig ìre gu math tràth, 's cha deach slighe a dhearbhadh fathast," thuirt stiùiriche a' phròiseict, Greig Mac an Tàilleir.
"Tha sinn air 21 tachartas co-chomhairle a chumail gus beachdan an t-sluaigh fhaighinn, a thuilleadh air tachartasan eile leis na h-ùghdarrasan a thaobh slighe a lorg."
Tha co-chomhairle air na planaichean a' tighinn gu crìch air 6mh an Cèitean.


text:
Fiosrachadh mu Iain Chalbhaigh.
Tuilleadh mar seo:
Leabhar nam Fineachan aig...
Cò Cuin Càite
Prògram Choinnich
Prògram Choinnich
Fiosraichean - Dòmhnall MacAonghais
Luchd-clàraidh - Calum Iain MacIlleathain
Item Person - MacDonald, John [Iain Chalbhaigh]
Geàrr-chunntas - Fiosrachadh mu Iain Chalbhaigh.
Fiosrachadh mu Iain Chalbhaigh, duine fiadhaich de mhuinntir Chlann Raghnaill, agus an sgeulachd air mar a chaidh a mharbhadh le a bhràthair nuair a bha e a' tilleadh bho chreach ann an Stadhlaigearraidh. Bha boireannach na prìosanach sa chaisteal aige agus dh'innis i far an robh an t-òr aige am falach. Fhuaras cuid dheth bho chionn còig bliadhna [i.e. 1948].
Fad a' Chlàir (h:m:s) - 00:06:25
Àm Clàraidh - 1953.03.29
Cànan - Gàidhlig
Seòrsa - Sgeulachd
Cruinneachadh - Sgoil Eòlais na h-Alba
Àireamh a' Chlàir - 19478
Àireamh an Teip Thùsail - SA1953.037
Àireamh a' Chlàir Thùsail - SA1953.37.A8
Càileachd an Fhuaime - Math
Cruth Inneal a' Chlàir - R2R
Àite a' Chuspair:
Siorrachd - Siorrachd Inbhir Nis
Paraiste - Uibhist a Deas
Eilean - Uibhist a Deas
Notaichean a' Chlàir -
Ceangal Maireannach - http://www.tobarandualchais.co.uk/gd/fullrecord/19478/1
Tweet


text:
Eilean a Deas, Sealainn Nuadh
Co-chomharran: 43°59′00″S 170°27′00″E / 43.983333°S 170.45°E
Tha Eilean a Deas (Canan nam Maori: Te Waipounamu neo Te Waka a Maui (Currach Maui)), na laighe sa Cuan Seimh. 'S e sin an t-eilean as motha ann an Sealainn Nuadh, ach tha àireamh-shluaigh nas lugha na Eilean a Tuath.
Bailtean[deasaich | deasaich an tùs]
A-measg na bailtean cudromach air Eilean a Deas, thathar Christchurch, agus Dùn Eidinn, agus air a bheil buaidh mòr Albannach.
Tìr-eòlas[deasaich | deasaich an tùs]
Air taobh an iar, ruith druim mòr na h-Ailpean a Deas, agus air taobh an ear, tha machair mòr dhen Canterbury.


text:
Pàrlamaid na Frìoslann – Co-fharpais Aithris (Tachartas Là Twitter na Frìoslannais)
Bidh mi nam aoigh aig co-fharpais aithris anns a’ Phàrlamaid an seo a-nochd. ‘S e tachartas a th’ ann a tha pàirt dhen phrògram airson Latha Twitter na Frìoslannais a-màireach – 17.04.14 far am bi duine air feadh Frìoslann a’ dol gu Twitter gus pàirt a gabhail ann an còmhradh nas motha ann am Frìoslannais. Tha iad a’ cleachdadh an taga-hais #Frysk sin a dhèanamh. Tha mi air a bhith ag ionnsachadh abairt no dhà ann am Frìoslannais, ach tha dùil agam cuideachd a bhith a’ toirt abairt no dhà sa Ghàidhlig thuca cuideachd! Bhiodh sin mìorbhaileach!
Tha an cànan seo beagan mar Albais agus ’s e prìomh chànan a bh’ ann an seo gus deireadh an 16mh linn (1598) nuair a thionndaidh cànan na stàit bho Fhrìoslannais gu Duitseach. Ach fiù ’s an-diugh, tha dualchas beairteach an seo a thaobh litreachas na Frìoslannais, agus tha e soilleir dhomh gu bheil na daoine an seo glè mhoiteil air an dualchas litreachas aca.
Abe Brouwer, bàrd is sgrìobhadair (18.09.1901 – 18.03.1985)
Tha sgeulachd beag agam, air an cuspair seo, bhon tùras mu dheireadh a bha mi ann am Friesland. Bha mi ann son a’ chiad thuras an-uiridh, san t-Sultain, agus bha mi glè fhortanach a bhith a’ fuireach anns an aon àite-fuirich mar Marieke Brouwer à Franeker, ’s e nighean-mhic Abe Brouwer a th’ innte.
‘S e bàrd ainmeal a th’ ann an Abe agus chaidh film a dhèanamh air a’ chiad nobhail aige “De Gouden Swipe” (a‘ Chuip òir) a bha air foillseachadh ann an 1941.
‘S e co-là breith aige san t-Sultain agus bha Marieke a’ dol dhachaigh gus cèilidh a dhèanamh air a teaghleach ann am Franeker. Tha i a’ fuireach faisg air Amsterdam an-diugh. ‘S e tè snog a th’ innte agus tha sinn a’ cumail ann an touch.
Sgrìobh Abe nobhailean, bàrdachd agus rosg eile. Rinn e mòran airson a’ chànain. Tha piòs air Wikipedia cuideachd mu a dheidhinn.
Sgioba Latha Twitter #Frysk
Tha mi a’ creidsinn gum bi Diardaoin an darna no treas Là Twitter ann am Frìoslann. Bidh mi an sàs anns an sgioba Twitter aig oifisean Afûk ann an Leeuwarden gus sùil a chumail air an taga-hais Frysk agus gus ath-thuitichean no retweets mar a chanas iad a dhèanamh. Tha mi cinnteach gum bi mi ag ionnsachadh bhon sgioba agus gum bi iad a thoirt deagh fhiosrachadh agus eolas thugam a thoir air ais gu Alba.
An uiridh rinn iad bhideo agus tha ùidh agam Vine a chleachdadh an turas seo. ‘S e inneal gu math ùr agamsa ach fheuch mi sin an-dè agus tha e gu math furasta a chleachdadh agus tha na fiomachean eile air an làrach lin gu math inntineach cuideachd. Tha iad na fiolmaichean glè ghoirid.
Cuideachd, an uiridh fhuair Afûk airgead a dhèanamh rannsachadh agus thàing sin gu chrioch ann am Màrt. Chaidh aithisg air sgrìobhadh sa phàipearean an seo agus bha ceann-naidheachd ann a leughadh: “Tha Twitter a’ cumail Frìoslannais beò”.
Nuair a tha daoine a’ faicinn Friòslannais ann an Tuit no post tha na cothroman nas fhearr a bhth a leantainn an còmhradh an am Frioslannais, agus mar sin cumail a chleachdadh an canan. Seo am priomh adhbhar a thòisich Praat Mar Fryske Twitterdei mar phroiseact. ‘S e cothrom a th’ ann air loidhne gus Frioslannais a chleachdadh. ‘S e iomairt glè mhath a th’ ann gu h-àraidh airson daoine nach eil mòran misneach an cànan a chleachdadh anns a’ chiad dol a-mach. A rèir Afûk, tha e fiù ’s nas fhearr nuair a tha riaghaltas, pàrlamaid is daoine ainmeil an sàs san latha gus misneach a thoirt agus a dh’fhàs dhan coimhearsnachd agus an cànan fhèin a bhrosnachadh.
Tha na meadhanan sòisealta cudromach an seo
‘S e subhachas a th’ ann am Fryske Twitterdei de chànan agus aithne-dearbh ann am meadhanan sòisealta. Tha an latha seo a’ toirt cothrom agus misneach do dhaoine a tha beagan damacraich Frìoslannais a chleachdadh air meadhanan sòisealta gu h-àraidh nuair a chì iad gu bheil daoine ainmeil, companaidhean, riaghaltas agus pàrlamaid an sàs agus a’ gabhail pàirt san subhachasan.
Na h-òganaich agus rannsachadh ùr air cleachdadh de Fhrìoslannais air meadhanan sòisealta
Tha na meadhanan sòisealta rud mòr anns Na Tìrean Ìsle, mar a tha e ann an Alba, ach anns an sgìre seo – Frìoslann far a tha daoine a bruidhinn Frìoslnnais bho thùs, tha e nas cudromaiche. A rèir rannsachadh a rinn charaid agam, Lysbeth aig Fryske Akademy, tha ceithir fhichead sa h ochd deug as a cheud de oigridh a’ cleachdadh na meadhanan sòisealta (98%). Tha ceither fhichead sa sia as a cheud a’cleachdadh Facebook, Trì fichead sa sia deug as a cheud (76%) a’cleachdadh Twitter agus tha cithir fhichead sa coig deug as a cheud (95%) a’ cleachdadh Whats App.
Tha na h-oganaich a’ cleachdadh Frìoslannais air Twitter agus Facebook le fichead sa deich (30%) as a cheud de dhaoine òg agus leth-cheud as a cheud (50%) de oigridh a’ cleachdadh Whatsapp anns a Frìoslannais. Tha na h-oganaich a’cleachdadh Frioslannais air na meadhanan sòisealta nas motha na inbhiche eadar aois trichead and ceithread bliadhna dh’aois.
Là Twitter na Gàidhlig
Thèid Là Twitter na Gàidhlig air a’chiad latha dhen Chèitean – ann an dà sheachdain. Leugh mi an-dè gum bi Mike Ruiseal pàirt a ghabhail. Tha sin gu math cudromach gu h-àraidh air sgàth gu bheil dìreach ceithir laithean às dèidh ’s e Latha Eòrpa a th’ ann. Tha mi a’ creidsinn gu bheil e gu math samhlaichail, gu h-àraidh nuair a tha mi an seo a’ cuidicheadh an sgioba Twitter Frìoslannais.
Bidh Pàrlamaid na h-Alba agus Alba Aosmhor pàirt a gabhail cuideachd. Bidh Oilthigh Dhùn Èideinn, Lèirsinn agus Sabhal Mòr Ostaig an sàs agus chuala mi bho cuideigein ann an Kuala Lumpar, Malaysia ag ràdh gum bi esan an sàs cuideachd.
‘S e amas an latha seo airson taga hais Gàidhlig a bhith a’ treandadh. Tha mi an dòchas gum biodh sin comasach. ‘S e deagh dhòigh a th’ ann a dhèanamh mothachadh na Gàidhlig anns an àrainneachd Twitter.
Bhiodh e math airson a h-uile duine ag èisteachd pàirt a gabhail san latha seo – fiù ’s na daoine ag ràdh nach eil ùidh aca, aig deireadh an latha, ’s e subhachas na Gàidhlig a th’ ann agus rudeigin spòrs.
Làrach-lìn: http://lanagaidhlig.wordpress.com/ agus #Gàidhlig


text:
Mì-thoileachas mu sheirbheisean adhair
Dhiùlt buill Chomhairle nan Eilean Siar coimhead air seirbheisean-adhair a stèidheachadh eadar Barraigh agus Beinn nam Fadhla.
Tha comataidh na còmhdhail deònach ge-tà, sùil às ùr a thoirt air seirbheisean eadar Beinn nam Fadhla agus Steòrnabhagh, feuch an gabh seirbheis nas trice fhaighinn.
Bhòt comhairlichean air a' chùis Diciadain, às dèidh do dhraghan nochdadh mun bhuaidh a bh' aig na gearraidhean air coimhearsnachdan nan eilean, gu h-àraidh air seirbheisean slàinte.
Thuirt an Comhairliche nàiseantach, John A. MacÌomhair, gum bu chòir coimhead air dòighean airgead fhaighinn airson seirbheis Bharraigh a thilleadh.
Tha Mgr MacÌomhair mì-thoilichte nach deach amasan na Comhairle bhon t-Samhain an-uiridh a choileanadh. Chaidh a ràdh gun tigeadh aithisg chun na comataidh a' sealltainn dhòighean san gabhadh maoineachadh fhaighinn airson beachdachadh air na seirbheisean-adhair air fad.
Gearain
Dh'innis e gu bheil daoine air a bhith a' gearain mu na gearraidhean, ach gum feumar a bhith a' gearain dha na h-àiteachan ceart.
"Feumaidh iad bruidhinn ri na seirbheisean-adhair, ri comhairlichean, no comhairlean fhèin, no ris a' Bhòrd Shlàinte," thuirt e.
Bha e na thàmailt do Mhgr MacÌomhair gun do dhiùlt am Bòrd Slàinte, gu ruige seo, a thighinn a bhruidhinn ri comhairlichean mun chùis.
"Feumaidh daoine a bhith ag obair còmhla airson maith an t-sluaigh," thuirt e.
Bha e toilichte ge-tà, gun robhas a' beachdachadh air seirbheis nas fheàrr a stèidheachadh eadar Barraigh agus Glaschu.
Strì
Thuirt e gum feumar cumail a' strì gun fhios nach tig an là nuair a bhios airgead ann airson barrachd sheirbheisean a thilleadh, no a leudachadh.
A rèir a' Chomhairliche Uibhistich, Raghnall MacFhionghain, tha an gearradh san t-seirbheis-adhair eadar Beinn nam Fadhla agus Steòrnabhagh gu trì là san t-seachdain a' fàgail na seirbheis slàinte a thathar a' tabhann do mhuinntir Uibhist air dheireadh air na th' aig muinntir Bharraigh.
Ged a chaidh aontachadh sùil eile a thoirt air seirbheis Beinn nam Fadhla gu Steòrnabhagh, thathar ga cumail mar a tha i an-dràsta.
Cha robh Mgr MacFhionghain idir toilichte leis an aithisg, 's e a' coimhead coltach, na bheachd-san, gun d' fhuair Steòrnabhagh buannachd a-mach às na chaill muinntir Uibhist.
Ged nach eil am Bòrd Slàinte den bheachd gu bheil na gearraidhean a' toirt buaidh air an t-seirbheis slàinte a tha daoine a' faighinn, chan eil Mgr MacFhionghain idir ag aontachadh.
"Tha gearainean air a dhol a-staigh mar-thà, tha fios agam le cinnt.
"'S e na seann daoine mar as trice a tha bochd agus nuair a gheibh iad dhachaigh, an rud mu dheireadh a tha iad ag iarraidh, 's e tòiseachadh a' sgrìobhadh," thuirt e.
On chaidh seirbheisean a ghearradh, ma dh'fheumas euslainteach a dhol a dh'Inbhir Nis, tha cosgaisean mòra an lùib a bhith a' fuireach air falbh bho Dhiardaoin gu Dimàirt.
Ann am beachd Mhgr MhicFhionghain: "Nam biodh Bòrd na Slàinte a' cur na cosgais sin a-staigh leis an itealan, bhiodh an t-seirbheis againn còig là san t-seachain."


text:
Atlas Sgoile Oxford
Tha sinn toilichte an goireas ùr tarraingeach seo a thoirt thugaibh airson sgoilearan le Gàidhlig. ’S e seo a’ chiad atlas Gàidhlig a tha a’ còmhdachadh an t-saoghail gu lèir.
Tha Atlas Sgoile Oxford gu tur ùr agus ag amas air prìomh fheumalachdan cruinn-eòlais. Tha e furasta a chleachdadh, tha na mapaichean soilleir, ceart agus tha còmhdachadh coileanta air Eileanan Bhreatainn cuide ri taghadh farsaing de mhapadh mòr-thireach agus cruinneil. Tha rannsachaidhean-cùise ann air diofar dhùthchannan agus cuspairean mar crithean-talmhainn agus bholcànothan. Bidh e na ghoireas sgoinneil airson phròiseactan tar-churraicealam an lùib Curraicealam airson Sàr-mhathais.
Tràth ann am pròiseact an atlas choinnich sinn ri pannal ‘An Seotal’ gus prionnsapalan aontachadh a bheireadh stiùir don eadar-theangachadh. Bha dreachd de na prionnsapalan air a dhol a-mach ro-làimh gu pannal thidsearan agus chaidh na beachdan acasan a dheasbad aig coinneamh ‘An Seotal’. Tha na prionnsapalan a lean sinn rim faicinn gu h-ìosal.
Bha e na phrionnsapal bunaiteach nach robh sinn a’ dol a dh’fheuchainn ri ainmean àitean a chur ann an litreachadh Gàidhlig, ach gun cleachdamaid riochdan Gàidhlig a bha aithnichte. Bha sinn mothachail gun robh Map-balla an t-Saoghail air a bhith anns na sgoiltean airson greis mhath, agus Map Alba. Chaidh saothair mhòr a dhèanamh le riochdan nan ainmean anns na goireasan sin, ach ann am beagan àitean chaidh an atharrachadh ann an Atlas Sgoile Oxford airson adhbharan cunbhalachd air neo airson an leasachadh ri linn stiùireadh ùr bho Ainmean-Àite na h-Alba.
Chaidh riochd ainmean nan àitean a làimhseachadh san aon dòigh ri na prionnsapalan agus chaidh na molaidhean a dheasbad aig coinneamh ‘An Seotal’ aig an robh riochdairean bho Ainmean-Àite na h-Alba agus am BBC am measg na bha an làthair. Tha liostaichean de na h-ainmean a chaidh a chleachdadh san atlas rim faicinn gu h-ìosal.
Gur math a thèid leibh leis an atlas ùr!
Dùthchannan - Beurla gu Gàidhlig
Dùthchannan - Gàidhlig gu Beurla
Sasainn A' Chuimrigh E. Mhanainn - Beurla gu Gàidhlig
Sasainn A' Chuimrigh E. Mhanainn - Gàidhlig gu Beurla


text:
Faclan 2016
Tòisichidh fèis litreachais Innse Gall ann an Steòrnabhagh Diciadain 's Bàrd Nàiseanta na h-Alba, Jackie Kay, am measg na bhios a' gabhail pàirt innte.
'S ann anns An Lanntair ann an Steòrnabhagh a bhios an fhèis "Faclan" stèidhichte 's i a' tàladh sgrìobhadairean cliùteach nàiseanta a thuilleadh air feadhainn le ceanglaichean ris na h-Eileanan fhèin.
Bidh cuspair sònraichte aig an fhèis gach bliadhna agus 's e an Cuan Siar a chaidh a thaghadh am-bliadhna.
Sgrìobhadairean
Bidh Philip Hoare, a bhuannaich duais Shamuel Johnson airson an leabhair "The Whale" am measg na nochdas aig an fhèis.
Tha Stiùiriche na fèise, Ruaraidh Moireach, ag ràdh nach eil trioblaid air a bhith ann sgrìobhadairean fhaighinn airson na fèise.
"Tha sinne tòrr nas teinne - trì làithean agus a h-uile càil còmhla air aon chuspair cuideachd - mar sin tha Faclan gu math eadar-dhealaichte bho na fèisean eile, fiù 's fèisean beaga mar fèis Ulapuil".
A thuilleadh air tachartasan litreachais bidh fiolmaichean cuideachd gan sealltainn aig an fhèis, leithid The Lost Weekend agus Deep Water.
Thig an fhèis gu crìch Disathairne le tachartas far am bi Jackie Kay a' leugadh a cuid bàrdachd le còmhradh às a dhèidh.


text:
- TIOTAL
- Inneal tomhais each-bhalachain
- EXTERNAL ID
- GB1796_1999_116_105
- ÀITE
- neo-aithnichte
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11202
- KEYWORDS
- rèis-each
eich
Tha an dealbh seo de dh' inneal tomhais each-bhalachain o chruinneachadh farsaing de dhealbhan a bha Ioseph Cook, an neach-labhairt mòr-chòrdte à Inbhir Nis, a' cleachdadh an cois nan òraidean aige.
Bha a' chiad rèis-each fhoirmeil ann an Inbhir Nis aig Dail an Eich. Chaidh na rèisean a stad ri linn a' cho-fhlaitheis, is thòisich iad a rithist ann an 1662
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- Caol Àcain bho a' Chaisteil Mhaoil, An t-Eilean Sgitheanach
- EXTERNAL ID
- HCD_CARD_050
- ÀITE
- Caol Àcain
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12873
- KEYWORDS
- bailtean
togalaichean
eileanan
Cairt-puist de bhaile Chaol Àcain san Eilean Sgitheanach mar a chithear e bhon Chaisteal Mhaol. B' e aitreabh trì-ùrlarach le Clann MhicFhionghain bhon 15mh linn, a bha a' coimhead a-mach air a' chala a bh' anns a' Chaisteal Mhaoil. A rèir an t-seanchais bha caisteal gu math nas tràithe air an làrach seo, a' buntainn ris a' cheathramh ceannard aig Clann MacFhionghuin, Findanus, agus a bhean, bana-phrionnsa Nirribheach air an robh am far-ainm 'Saucy Mary'. Tha e air a ràdh gun robh sèine aig an dithis thar a' chaolais agus gum biodh iad a' cur cìs air soithichean a bhiodh a' dol seachad.
Thathar an dùil gun do chruinnich Rìgh Haakon IV na Nirribhidh cabhlach mòr shoithichean ann an Caol Àcain ro Bhlàr an Leargaidh Ghallda ann an 1263. Gu dearbh tha an t-ainm Gàidhlig Caol Àcain a' tighinn bho 'Chaol Haakoin'. Chaidh Alasdair III na h-Alba an sàs le Haakon san Leargaidh Ghallda ann an 1263 gus smachd fhaighinn air ais air Innse Gall A-muigh agus A-staigh agus Cinn Tìre, a bha fo uachdaranas Nirribheach bho mu 1100. Bha buaidh a' bhlàir neo-chinnteach, ged a fhuair Alba smachd a-rithist air na fearainn sin ann an 1266.
Ann an 1811, bha planaichean aig a' Mhorair Dhòmhnallach baile is cala trang a chruthachadh ann an Caol Àcain. Bharantaich e James Gillespie Graham gus dealbhannan den bhaile ùr a dhèanamh, agus bha an Dòmhnallach gan stoidhleadh mar 'Liverpool Ùr.' Tha na planaichean a' sealltainn Chaol Àcain air a lìonadh le sreathan is corrain de thaighean barraideach agus eaglais le stìoball àrd, fìnealta. Cha deach ach beagan thaighean a thogail mus do theirig airgead a' phròiseact. Ann an 1845, thug 'The New Statistical Account of Scotland' tuairisgeul air a' bhaile, ag innse gun robh ann "mu dhusan taigh math sglèataichte...cuid de bhùithtean, agus taigh-òsta cofhurtail air a dheagh chumail suas." (eadar-theangachadh)
Bha seirbheis aiseig a' dol thar a' chaolais eadar Caol Loch Aillse air tìr-mòr, agus Caol Àcain gu 1995, nuair a ghabh Drochaid an Eilein Sgitheanaich a h-àite.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Beal Point, Port Rìgh
- EXTERNAL ID
- HCD_CARD_196
- ÀITE
- Port Rìgh
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Port Rìgh
- LINN
- 1930an; 1940an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12983
- KEYWORDS
- uaighean
aonaran
costaichean
naomhan
cairt phuist
eaglaisean
clachan uaighe
caibealan
seapailean
Tha na sgeirean anns an dealbh suidhichte beagan a tuath air Port Rìgh. Tha am Beal, Bile no Biel a tha na thalamh ionaltraidh do chrodh, na laighe fo Dhùn Thòrbhaig agus baile Thòrbhaig. Dh'fhaodadh gun robh an t-achadh feurach seo a tha air a chuairteachadh le sgeirean àrda aig a' chùl agus a' mhuir air a bheulaibh, na làrach chill no seapail aig Talorgan a bha na dhuine diadhaidh a-measg feadhainn eile coltach ris a chaidh a thàladh do na h-àiteachan seo a bha aig aon àm iomallach bho chionn fhada.
Tha seann eaglais agus cladh ris an canar am 'Bile Chapel' air ainmeachadh air clàr-Maraichte à 1847 agus ann an 1914 chaidh cunntas a thoirt air tobhtaichean eaglais bheag le ballachan anns an robh 2 throigh 9 òirlich de leud agus air an cuairteachadh le cladh ann an Cunntas Àireamhail a' Pharaiste. Gu mì-fhortanach, cha robh air fhàgail ach clach no dhà a bha a' sealltainn gun robh togalach air a bhith ann anns an robh còrr 's 8 meatairean a dh'fhaid agus 4 troighean de leud. Chrìonaich an seann chladh a tha gun fheansa nuair a dh'fhosgail an cladh ann am Port Rìgh ann am meadhan an 18mh linn ged a tha aon seann leac-uaighe fhathast ri chèile aig Bile. Tha an leac a' comharrachadh uaigh Ridseard MacUilleim, Ceannard-stiùiridh a' Chaiptein air an H.M.S Porcupine a bha na bhàta-sgrùdaidh aig an nèibhidh a bha a' dèanamh sgrùdadh agus a' clàradh na mara timcheall taobh an iar thuath na h-Alba agus nas fhaide air falbh. Tha e coltach gun do chur MacUilleim làmh air a bheatha fhèin anns a' Ghearran 1861 agus 's dòcha gur ann air sgàth 's seo a chaidh a thiodhlacadh taobh a-muigh cladh Phort Rìgh
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Dràibhear a mharbh a charaid a' seachnadh binn prìosain
Chaidh òrdugh coimhearsnachd a chur air dràibhear ùr a dh'adhbhraich bàs a dheagh charaid ann an tubaist-rathaid an Uibhist a Deas.
Chaill Alasdair Downie smachd air a' charbad Peugeot aige an Dalabrog agus e air grunn charaidean a thoirt gu geama ball-coise ann an Èirisgeigh anns an t-Sultain 2014.
Chaochail Carl Mac a' Phì, a bha 19.
Dh'aidich Downie gun do dh'adhbhraich e bàs a charaid le bhith a' draibheadh gu cunnartach. Cha robh cead-dràibhidh air a bhith aige ach bhon Ògmhìos ron tubaist.
Suidheachadh sònraichte
Thuirt am britheamh, a' Bhana-Mhorair Scott, a' cur binn air Downie Dimàirt, gun robh suidheachadh sònraichte na cùise a' ciallachadh nach robh binn prìosain freagarrach.
Feumaidh Downie, a tha a' fuireach ann am Beinn nam Fadhla, 300 uair de thìde de dh'obair coimhearsnachd saor-thoileach a dhèanamh taobh a-staigh 12 mìosan.
Aig an Àrd-Chùirt ann am Pàislig, thuirt am britheamh gum biodh e fo sgrùdaidh san ùine sin agus nach fhaodadh e a bhith a-muigh eadar uairean sònraichte. Chaidh a chasg bho bhith a' dràibheadh airson còig bliadhna, agus feumaidh e deuchainn eile a shuidhe mus faigh e cead-draibhidh air ais.
Thuirt am britheamh cuideachd gum bu chòir an teaghlach aig Carl a mholadh gu mòr nach robh iad a' coireachadh Downie airson na thachair agus gun tug iad cuireadh dha a dhol chun na ciste aig tòrradh a' bhalaich aca.
Bha Carl Mac a' Phì agus Alasdair Downie air a dhol dhan sgoil còmhla agus bha an dithis a' cluiche do sgioba ball-coise Iochdar Saints an Uibhist a Deas.


text:
- TIOTAL
- Dealbh de Sheòras is Agnes Milne
- EXTERNAL ID
- PC_WD_AM_003
- ÀITE
- neo-aithnichte
- LINN
- 1940an
- NEACH-FIOSRACHAIDH
- Am Baile agus Luchd-rannsachaidh a' Chogaidh
- AITHNEACHADH MAOINE
- 30208
- KEYWORDS
- Maoir rannsachaidh a' Chogaidh
An Dara Cogadh
romans
RAF
WAAF
feachd an adhair
Feachdan Armaichte
Chaidh an dealbh a thoirt dhuinn le Agnes Milne. Rinn sgoilearan à Bun-sgoil Chaladair agallamh còmhla rithe mar phàirt de phròiseact 'Maoir rannsachaidh a' Chogaidh' ann an 2005. Anns an dealbh seo, chithear Agnes agus an duine aice, Seòras Milne, nach maireann. Choinnich i ris ann an 1946 nuair a bha an dithis aca anns an RAF


text:
- TIOTAL
- Pìob-mhòr Gàidhealach
- EXTERNAL ID
- AB_ACHILTIBUIE_016
- ÀITE
- Neo-iomchaidh
- DEIT
- 2006
- LINN
- 2000an
- CRUTHADAIR
- Achiltibuie Piping School
- NEACH-FIOSRACHAIDH
- Achiltibuie Piping School
- AITHNEACHADH MAOINE
- 260
- KEYWORDS
- feadain
pìoban-sèididh
pìobairean
reacòrdair
reacòrdairean
Tha pìob-mhòr Gàidhealach air a dèanamh suas de bhalg leathair còmhdaichte (màla) agus tha pìob-shèididh, feadan, dos mhòr agus dà dhos bheag air an cur a-steach don sin. Tha na pìoban sin air an dèanamh à fiodh air a thionndadh air beairt-thuairnearachd. 'S e Fiodh-dubh Afraganach as cumanta a thathas a' cleachdadh ann a bhith a' dèanamh pìoban-mòra an-diugh, oir thathas den bheachd gu bheil e math airson an dà chuid tòna agus stèidhealachd. Roimhe seo, bha iomadh seòrsa fiodh air an cleachdadh agus tha feadhainn de na seann phìoban-mòra as fheàrr air an dèanamh de chocus no ebonaidh.
Gu traidsieanta tha cupannan nam pìiosan a tha a' stobadh a-mach air a bhith air an dèanamh de dh'adhairc, feòdar, airgead no ìbhri. An-diugh tha ìbhri fìor doirbh fhsighinn ach chaidh ìbhri brèige a leasachadh bho ròiseid dhathte, nach eil a' searg no a' sgàineadh. Chan ann dìreach airson sgeadachadh a tha na cupannan sin ach tha iad a' cur stad air an fhiodh bho bhith a' sgoltadh.
Tha am pìobaire a' sèideadh tron phìob-sèididh gus am balg a tha e a' cumail fo ghàirdean chlì a sèideadh suas, agus tha na dosan thar a ghualainn chlì. Tha e a' cleachdadh a' bhalg mar stòr-amar de dh'eàdhar gus bruthadh a chumail air na ribheidean anns na trì dosan, a tha a' dèanamh nota stèidhichte leantainneach a tha a' dol leis an fhonn. Tha am fonn fhèin air a chluich air an fheadan, ionnramaid coltach ri reacòrdair le tuill meòir a bhios am pìobaire a' còmhdach agus a' fosgladh.


text:
- TIOTAL
- Gunna bogaidh
- EXTERNAL ID
- AB_HFM_BOTHY_26
- ÀITE
- Baile Ùr an t-Slèibh
- SGÌRE
- Bàideanach
- SIORRACHD/PARRAIST
- INBHIR NIS: Ceann a' Ghiùthasaich 's Innis
- DEIT
- 28 Sultain 2007
- CRUTHADAIR
- Jamie Gaukroger
- NEACH-FIOSRACHAIDH
- Am Baile
- AITHNEACHADH MAOINE
- 338
- KEYWORDS
- caoraich
cìobaireachd
Chaidh Bothan Phreasmhuchrach, a tha air a bhith air a ghluasad gu Taigh-tasgaidh na Gàidhealtachd, a thogail an toiseach tràth anns na 1900an aig Preasmuchrach faisg air Dail Chuanaidh le mu 65 maidean rèile a bha air an ath-chuartachadh.
Tha an dealbh seo a' sealltainn an tasgaidh airson gunna steallaidh. Bha seo air c hleachdadh gus caoraich a chumail bho ghalairean


text:
- TIOTAL
- Tobhtaichean Chaisteal Shuain, Cnapadal
- EXTERNAL ID
- GB1796_859_20_0026
- ÀITE
- Cnapadal
- SGÌRE
- Meadhan Earra-Ghàidheil
- SIORRACHD/PARRAIST
- EARRA-GHÀIDHEAL: Cnapadal a Tuath
- LINN
- 20l
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 9384
- KEYWORDS
- Caisteal Shuain
Cnapadal
rìoghairean
tobhtaichean
Suibhne
Suaibhne Ruadh
caistealan
Tha Caisteal Shuain, no Suainidh, an Earra-Ghàidheal am measg nan caistealan cloiche as tràithe an Alba a tha fhathast nan seasamh. Chaidh a thogail mun 12mh linn le Suaibhne Ruadh. 'S ann le duine mu seach a bha e tro na linntean agus mu dheireadh chaidh a sgrios le muinntir an Rìgh, na rìoghairean, ann an 1647. Chaidh an dealbh seo a thogail sa chiad leth den 20mh linn le M.E.M. Donaldson agus chithear an caisteal air a chòmhdach gu mòr le eidheann.
Rugadh Mary Ethel Muir Donaldson ann an 1876 agus thàinig i don Ghàidhealtachd mu 1908. Shiubhail i fad is farsaing air a' Ghàidhealtachd an iar agus a tuath, a' sgrìobhadh is a' togail dhealbhan. Eadar 1912 is 1949 sgrìobh i iomadh leabhar air dualchasan agus eachdraidh shòisealta na sgìre. Chaochail i ann an taigh-eiridinn ann an Dùn Èideann ann an 1958 agus chaidh a tìodhlacadh anns an Òban
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Agnostachd
Tha agnostachd 'na bheachd nach gabh fhiosrachadh a bheil dia ann gus nach eil.
An neo-làthaireachd de "gnosis" no eòlas. An creideamh feallsanta nach eil eòlas de Dhia comasach idir air sgàth de na bacadhan ann-fèin ‘s do-cheannsachail den inntinn daonna. Mar as trice tha e a’ cur an aire a’ bhrìgh de bhith "às aonais eòlas " air rudeigin. A-rèir feadhainn ‘agnostican’, chan eil e ach ag ràdh a tha an eòlas beag 's bacte. Faodaidh bi duine “air nach eil fios " air ge be dia ann no às gun creideamh mu dheidhinn dia agus uime sin na ain-diadhach. Ach, tha cuid eile daoine ann a bhios a’ toirt creideas do dhia ‘do-aithnichte’ agus air an adhbhar sin faodaidh bith, gu cubhaidh , a’ faighinn an t-ainm agnostics cuir orra cuideachd. Seo fear de na adhbharan carson a tha iomadh ain-diadhach a’ seachnadh cur gu feum am facal agnostic a thoir dealbh air am beachd-smaointean. Uaireannan, mura bheir duine tuilleadh mìneachaidhean air am beachdan, misnichidh cur gu feum am facal agnostic a’ troimh chèile. Chaidh am facal a cruthachadh le T.H. Huxley timcheall air a’ bhliadhna 1870 agus bha e esan a bha, a dh’aindeoin na fìrinn nach robh esan an cruthadair dem bun-bheachd, a ghaisgeach as ainmeile san dàrna leth den linn 19mh.


text:
- TIOTAL
- Tobhtaichean Chaisteal Àird Chonaill, Loch Odha
- EXTERNAL ID
- GB1796_859_20_0293
- ÀITE
- Innis Chonaill
- SGÌRE
- Ceann a Deas Latharna
- SIORRACHD/PARRAIST
- EARRA-GHÀIDHEAL: Cille Chrèanain 's Dail Abhaich
- LINN
- 20l
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 9922
- KEYWORDS
- Caisteal Àird Chonaill
Loch Odha
Eilean Innis Chonaill
Caimbeulaich
sluagh-ghairm
Chaidh an dealbh seo a thogail sa chiad leth den 20mh linn le M.E.M. Donaldson, agus chì thu ann tobhta talla mhòr nam fleadh air a chòmhdach le eidheann ann an Caisteal Àird Chonaill, Eilean Innis Chonaill, Loch Odha, Earra-Ghàidheal. 'S e daingneachd le Clann Chaimbeul a bh' ann uaireigin agus tha e air aithris gur ann às an seo a bhiodh iad ag èigheachd an sluagh-ghairm chliùiteach aca, 'It's a far cry to Lochow' /'S fhad a' ghairm gu Loch Odha' (Ordnance Gazetteer of Scotland, 1882-1885, le Francis H. Groome).
Rugadh tè nan dealbhan-camara, Mary Ethel Muir Donaldson ann an 1876 agus thàinig i don Ghàidhealtachd mu 1908. Shiubhail i fad is farsaing air a' Ghàidhealtachd an iar agus a tuath, a' sgrìobhadh is a' togail dhealbhan. Eadar 1912 is 1949 sgrìobh i iomadh leabhar air dualchasan agus eachdraidh shòisealta na sgìre. Chaochail i ann an taigh-eiridinn ann an Dùn Èideann ann an 1958 agus chaidh a tìodhlacadh anns an Òban
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Cảm ơn bạn đã tìm kiếm ma so karaoke thu tha Mã số karaoke thứ tha 5 số Trần Tuấn Anh 61788
tai chonbaihat.com . Xin chúc bạn có buổi karaoke vui vẻ với những ma so bai hat thu tha
thu tha karaoke ma so, thu tha karaoke 5 so, thu tha ma so karaoke, karaoke ma so thu tha, ma karaoke thu tha, ma so bai hat thu tha, tim ma so karaoke thu tha, ma so thu tha, thu tha karaoke, ma bai hat thu tha, ma so bai thu tha, thu tha ma so, ma bai thu tha, ma so karaoke 5 so thu tha, ma so karaoke 5 so bai thu tha, msbh thu tha, ma so karaoke bai thu tha, karaoke 5 so thu tha


text:
- TIOTAL
- Leanabh air baidhseagal trì-chuibhleach, air bàta-smùid
- EXTERNAL ID
- QZP27_60_24_18
- ÀITE
- neo-aithnichte
- LINN
- 1890an; 1900an; 1910an
- CRUTHADAIR
- Charles & Dennis MacGrory
- NEACH-FIOSRACHAIDH
- Leabharlann Earra-ghàidheil is Bhòid agus Seirbheis Fiosrachaidh
- AITHNEACHADH MAOINE
- 30663
- KEYWORDS
- baidhsagalan
còmhdhail
bàtaichean-smùid
leanabachd
rothaireachd
Chaidh an dealbh de leanabh air baidhsagal trì-chuibhleach a thogail air bàta-smùid ann an Cinntìre.
Bha na baidhsagalan glè tharraingeach do dhaoine aig deireadh an naoidheamh linn deug agus toiseach an fhicheadamh linn. Bha uachdar nan rathaidean na b'fheàrr agus mar sin b'urrainn do dhaoine a dhol na b'fhaide air na baidhsagalan agus dh'fhàs na baidhsagalan fhèin na b'aotroime an uairsin. Thàinig baidhsagalan do chlainn air a' mhargaid aig an àm seo cuideachd
Faodar an dealbh seo a cheannach. Airson tuilleadh fiosrachaidh mu cheannach is prìsean, cuir post-d gu Argyll and Bute Library & Information Service


text:
Naidheachdan 11:00m
29 An t-Samhain 2012 Ùraichte aig Ùraichte aig
Leveson
Bheir Dàibhidh Camshron agus Nick Clegg òraidean mu seach seachad nas fhaide den là mar fhreagairt air Aithisg Leveson. Chunnaic am Prìomhaire agus an Leas-Phrìomhaire leth-bhreac den aithisg a thèid fhoillseachadh nas fhaide den là, ach cha deach aca air aonta a ruighinn air a freagairt on Riaghaltas. Tha gu leòr den bheachd gun iarr an aithisg atharrachaidhean anns an dòigh anns a bheil na meadhanan naidheachd air an riaghladh. Ach tha eas-aonta am measg Riaghaltas na Co-bhanntachd, agus Nick Clegg is na Lib-Deamaich ag iarraidh smachd nas làidire na tha am Prìomhaire, a rèir choltais.
Turas Ailig Salmond
Chaidh càineadh a dhèanamh leis na pàrtaidhean dùbhlannach air turas a thug Prìomh Mhinistear na h-Alba a dh'Aimeireaga 's a chosg faisg air £500,000 do luchd-pàighidh nan cìsean. Ach thuirt Riaghaltas na h-Alba gun robh turas Ailig Salmond gu ruige co-fharpais ghoilf Chupa Ryder, air a chur air dòigh gus a' bhuannachd as fheàrr fhaighinn do dh'Alba nuair a tha a' cho-fharpais ann an Alba air an ath-bhliadhna.
Gas
Dh'innis Lìonra Gàs na h-Alba gu bheil an luchd-einnsiniridh aca a' dèanamh adhartais mhòir, 's iad air gas a thilleadh gu co-dhiù 900 dachaigh ann an Siorrachd Chlach Mhanainn. Chaidh aca an-dè air pìob a chaidh a sgàineadh a chàradh, ach tha aig luchd-obrach gas ri tadhail air gach dachaigh mus bi an t-seirbheis air ais mar is còir.
Saileadh Rathaidean
Chaidh cur às leth Comhairle nan Eilean Siar gum faodadh gu bheil iad a' cur airgid ro bheatha dhaoine. Thuirt fear de chomhairlichean Leòdhais, Dòmhnall "Cudig" MacLeòid, gum feum an t-ùghdarras sùil as ùr a thoirt air a' phoileasaidh aca gun cuid de rathaidean a shaileadh. Thuirt e gun robh e draghail gum fàgadh a' chùis clann agus luchd-obrach air dheireadh air a' mhadainn.
Bùth Dhiùra
Bhòt muinntir Eilein Dhiùra an-raoir gu bheil iad airson oidhirp a dhèanamh gus bùth an eilein a chur ann an làmhan na coimhearsnachd. Nochd dragh air an eilean bho chionn ghoirid gun dùineadh i, agus an fheadhainn a th' air a bhith ga ruith fad 20 bliadhna a-nis airson a reic.
Geama Ball-coise
Thuirt na Poilis gun deach seachdnar luchd-leantainn a thoirt an grèim aig geama ball-coise ann an Dùn Èideann an-raoir far an robh Hearts a' cluich an aghaidh Celtic. Nochdaidh na fireannaich a tha eadar 20 agus 44 bliadhna de dh'aois ann an Cùirt an t-Siorraidh ann an Dùn Èideann an-diugh fhathast.


text:
Tha Unique Pink Diamond 15.38 carat reic airson $ 31.6 millean
Unique Pink
Tha an t-saoghal as motha Fancy Beothail pinc peuran chumadh daoimean riamh tabhann aig rup aig Sotheby ann an Geneva, an Unique Pink a reic airson $ 31.6 millean.
A h-uile gemstones dathte agus daoimeanan a bhith air fhaicinn leis a 'lomnochd shùil tomhas a dhèanamh an dath, mar a' chiad lèirsinneach bheachd cudromach. A 'gabhail dath iomradh bhon teisteanas aonar a-mhàin a' toirt dhut phàirt den sgeulachd.
Pink daoimeanan gabhail a-steach measgachadh de hues, bho purplish gu orangey ruadh, agus seo diamond Tha mìorbhaileach shunndach, pinc gu bheil coltas ann gu thaisbeanadh beag tinge dhearg, ga dhèanamh gu dearbh gun choimeas. Eu-coltach ri dath eile daoimeanan far a bheil an dath a tha air adhbharachadh le dragh eile dadam leithid naitridean no boron, pinc le daoimeanan an dath a 'tachairt air sgàth an Distortion no cuideam ann an criostal structar nuair a chaidh a chruthachadh o chionn milleanan bhliadhnachan.
Tha Unique Pink Diamond 15.38 carat a ghearradh le Cora Eadar-nàiseanta, a 'chompanaidh ainmeil airson an t-saoghail a' dèanamh tearc daoimeanan meudan mòra nochdte fancy dathan. Tha an obair a 'buain agus lìomhaidh seo garbh criostal bhiodh thòisich le iomadh mìos co-dhùnadh ciamar a choileanar an dath a' char as motha a dh'fhaodadh a bhith, agus chan eil ach glè bheag de bhuain san t-saoghal ab 'urrainn a ghabhail air an dùbhlan seo.
Tha an eileamaid de chunnart ann an gearradh sam bith daoimean, agus a 'gearradh an dath chlach a tha fiù' s nas duilghe oir tha thu ag iarraidh a dhèanamh an dath cho làidir 'sa ghabhas le bhith e gu radiate bho na meadhan na cloiche. Nuair a gearradh geal daoimeanan, mu choinneamh an ro-innleachd a tha a dhìth gus am bi iad a 'coimhead air colorless. Tha e gu math duilich tomhas a dhèanamh mu dheireadh thall chaidh dath pinc fhad 'sa bha daoimean air a ghearradh air a' chuibhle mar a dh'fhaodas iad a theasachadh suas tiotan gan dèanamh atharrachadh dath, agus mar sin a 'bhean-snaidhidh chan fhaic fìor toraidhean gus an daoimean air fhuarachadh sìos.
Tha Gemological Institute of America ìrean cha mhòr a h-uile den t-saoghal as cudromaiche daoimeanan agus a h-uile daoimeanan a chur gu deuchainn-lann gach bliadhna sam bith còrr is trì sa cheud air an seòrsachadh mar dathte daoimeanan. Nas lugha na còig sa cheud den fheadhainn a tha sa mhòr-chuid daoimeanan dath pinc. A 'chlach seo cuideachd air an seòrsachadh mar Type IIA a tha a' chuid as motha de ceimigean ghlan seòrsa diamond stèidhichte air a 'ghainnead de naitridean. Chan eil ach dà sa cheud de na h-uile daoimeanan bha air a mhèinneadh an taisbeanadh air leth seo follaiseachd.
A bharrachd air an sealbhadair ùr a 'ceannach aon de nàdar teirce seudan e no i air a bhith comasach air rename a' chloich, dìreach gus cur ris a sònraichte.


text: 'S e fear de na mòr-roinnean na Spàinne a tha anns Galicia (Spàinntis: Galicia, Gailìsis: Galicia/Galiza). Tha e suidhichte air an àirde an iar-thuath na dùthcha, ri taobh na A' Chuain Siar. Tha trì puirt-adhair eadar-nàiseanta ann, Vigo, Santiago de Compostela agus Corùna.[1] 'S e Galicia an 7mh cheàrn as motha a tha anns a' Spàinn. Tha e cho farsaing ri 29,574.4 cilemeatair ceàrnagach, 5.8% na dùthcha. Anns a' bhliadhna 2009 bha 2,797,653 duine de shluagh ann,[2] le dluths aig àireamh 93.78 duine gach km². A bharrachd air sin, tha dà chànain oifigeil ann: Spàinntis agus Gailìsis. Tha i na Coimhearsnachd fèin-riaghlaidh fo smachd an Xunta de Galiza. Tha pàrlamaid le ceann-suidhe agus Buidheann Riaghlaidh aige.Tha trì sgìrean annn Galicia, mar a leanas:


text:
Gera
’S e baile mòr faisg air Greiz, air an àirde an ear-dheas na Gearmailte a th’ ann an Gera. Tha e suidhichte aig 194m os cionn ìre na mara, ri taobh na h-aibhne Weiße Elster, am broinne na stàite Thüringen. Tha am baile 28km air falbh bho Altenburg, 74km bho Erfurt, 59km bho Chemnitz agus 204km bho Bherlin.[1] Tha 94,977 duine a' fuireach ann.[2]
Susbaint
Eachdraidh[deasaich | deasaich an tùs]
Chaidh Gera a chlàradh airson a' chiad turais ann an 995 agus chaidh an sgìre mu timcheall a' bhaile a chlàradh ann an 999, anns na sgrìobhainnean aig Abaid Quedlinburg.[3] Thug an teaghlach uasal Vögte von Gera seilbh air Gera ann an 1209.[4] Fhuair am baile a chuid chòirichean a thaobh chìsean agus mhalairt ann an 1239. Dh'fhulang am baile gu mòr ri linn Cogadh sìobhalta air an robh Cogadh Bràithreil na Sagsainne (Gearmailtis: Sächsischer Bruderkrieg) ann an 1450.[5] B' e prìomh-bhaile Reuß-Schleiz a bh' ann bho 1564 gu ruige 1918.[6] Rinn teintean droch sgrios agus milleadh air Gera dà thuras: a' chiad turas ann an 1686 agus an dàrna turas ann an 1780. Dh'fhàs Gera gu math beairteach fad na 19mh Linn agus chaidh iomadh taigh-gnìomhachais agus companaidh a stèidheachadh an seo agus bha àireamh-shluaigh a' bhaile a' sìor èirigh fad an t-siubhail. Dh'fhosgail a' bhùth Hertie a dhorsan ann an 1882 agus tha bùthan Hertie air feadh na Gearmailt an latha an-diugh.[7] Thoisich seirbheis trama ann an 1892, a tha fhathast ag obair. Thug Ar-a-mach na Gearmailt buaidh mhòr air Gera agus bha e na phàirt Saor-stàit Thüringen fad dà bhliadhna mus thoisich Poblachd Weimar ann an 1920.[8] Thugadh ionnsaigh air Gera air 6 an Giblean 1945, nuair a chaidh 514 duine a mharbhadh ann am bomadh feachdan-adhair nan Stàitean Aonaichte. Ràinig saighdearan Aimeireaganach san Ògmhios 1945 ach dh' fhàg iad am baile dhan Arm Dearg air 2 an t-Iuchar 1945.[9] B' e prìomh-bhaile na sgìre (Gearmailtis: bezirk) Gera a bh' ann bho 1952 gu ruige 1990. Thug an t-Arm Dearg ionnsaigh le tancaichean air Gera air 17 an t-Ògmhios ri linn Ar-a-mach 1953 an aghaidh an Aonaidh Sobhiat.[10]
Àireamh-shluaigh[deasaich | deasaich an tùs]
Tha àireamh-shluaigh Gera air tuiteam gu mòr bho dheireadh an DDR ann an 1900, agus chan eil fiù 's 100,000 duine a' fuireach ann a-nis:
Daoine Ainmeil[deasaich | deasaich an tùs]
Bailtean Co-cheangailte[deasaich | deasaich an tùs]
- Arnhem
- Fort Wayne (Indiana)
- Goražde
- Kuopio
- Nürnberg
- Plzeň
- Pskov
- Rostov na Donu
- Saint Denis
- Silven
- Skierniewice
- Timişoara
Iomraidhean[deasaich | deasaich an tùs]
- ↑ Luft Linie
- ↑ Destatis
- ↑ Gera Chronik
- ↑ Manfred Hiebl
- ↑ Gera Höhler
- ↑ Almanach de Gotha
- ↑ Stern
- ↑ Uni Protokolle
- ↑ IZT Thüringen
- ↑ 17 Juni 1953


text:
- TIOTAL
- Teaghlach a-muigh taigh-dùthchail, Dreggie, Baile nan Granndach
- EXTERNAL ID
- PC_PWG_POSTCARDS_038
- ÀITE
- Baile nan Granndach
- SIORRACHD/PARRAIST
- MOIREIBH: Crombail, Inbhir Ailein 's Àbhaidh
- DEIT
- 1911
- LINN
- 1910an
- NEACH-FIOSRACHAIDH
- PFW Grant
- AITHNEACHADH MAOINE
- 29697
- KEYWORDS
- cairtean-puist
taighean-dùthchail
Tha a' chairt-phuist seo a' sealltainn boireannach agus dithis chloinne nan seasamh taobh a-muigh taigh-dùthchail ann an Dreggie, faisg air Baile nan Granndach. O chionn ghoirid thugadh gu ar n-aire gur i am boireannach san dealbh Madeline (Chamshron) Nic a' Ghobhainn. Tha a' chlann aice, Seasaidh agus Seumas, ri taobh. Bha an teaghlach Mhic a' Ghobhainn a' fuireach aig 'Easter Dreggie' cho fada air ais ri toiseach no meadhan nan 1800an. Bha iad nan tuathanaich gabhaltais air Oighreachd Shìophoirt.


text:
Ceist mu Bhùth Ratharsair
Thèid faighneachd do mhuinntir Ratharsair aig coinneimh phoblaich oidhche Chiadain a bheil iad airson bùth an eilein a ghabhail thairis.
Tha am boireannach aig a bheil a' bhùth an-dràsta ga reic 's i a' leigeil dhith a dreuchd san Dùbhlachd.
Tha beachd ann gum faodadh a' choimhearsnachd a gabhail thairis agus a cumail a' dol.
Uallach
Tha uallach air cuid sa choimhearsneachd nach ceannaich cuideigin a' bhùth agus gum bi an t-eilean air fhàgail às aonais goireas riatanaich.
Thuirt Calum Don MacAoidh, a tha a' fuireach an Ratharsair, gur e rud uabhasach a bhiodh ann mur a bi bùth air an eilean.
''Nan dùineadh a' bhùth 's e droch bhuille a bhiodh ann dhan eilean," thuirt e.
''Chan eil drochaid ann agus bhiodh cosgais mhòr air na h-eileanaich airson an rud as lugha fhaighinn lethid phàipearan, arain agus bainne.
"Na rudan a bhios daoine a' ceannachd gu làitheil," thuirt e.
Co-chomann
Aig a' chionneimh tha dùil gun cuir oifigearan leasachaidh an cèill na ceumanan a dh'fheumas a' choimhearsneacdh gabhail gus a' bhùth a ghabhail thairis.
Thuirt Mgr MacAoidh:
''Mur a ceannaich cuideigin a bhùth feumaidh sinn co-chomann a chur air chois agus a bhith ga ruith mar sin.
''Tha an tè leis a bheil a bhùth an-dràsta leagte gu leòr le sin agus an togallach a thoirt dhuinn air màl gus am faigh sinn àite eile airson na bùtha."


text:
- TIOTAL
- An Ro-urramach Seumas Eànraig Leslie Pennell
- EXTERNAL ID
- PC_STAND_CATH_039
- AITHNEACHADH MAOINE
- 30035
- KEYWORDS
- eaglaisean
clèirich
ministearan
feachd nan gillean
sagairtean
Rugadh Leslie Pennell an Dùn Èideann ann an 1906, agus fhuair e fhoghlam aig Acadamaidh, Oilthigh agus Colaiste na Diadhachd, uile ann an Dùn Èideann. Chaidh a chur na dhreuchd ann an 1929 ann an Cathair-eaglais an Naoimh Anndra an Inbhir Nis, far an do chuir e seachad trì bliadhna na Chiad-sheinneadair.
Ann an 1932 chaidh a shuidheachadh aig Eaglais Easbaigeach Albannach an Naoimh Moire ann an Dùn Bhlathain, agus bha e cuideachd na sheaplain do Sgoil na Banrigh Bhictoria (sgoil do theaghlaichean luchd-seirbheis) a bha sa bhaile. Ann an 1935 chaidh e a-steach don Arm Dhachaigheil, na Territorials, ceangailte ris an Roinn Ghàidhealaich. Nuair a thòisich an cogadh rinn e seirbheis leis a' 'British Expeditionary Force' san Fhraing mus do chuir e seachad ceithir bliadhna 's na h-Ìnnseachan. Aig deireadh a' chogaidh bha e na Iar-chuidiche don t-Seaplain Seanalaireil aig a' 14mh Arm. Chaidh an Sgeadachadh Dachaigheil, le Bàr, a bhuileachadh air ann an 1950.
Thill Pennell a dh'Inbhir Nis ann an 1949, na Phròbhaist aig Cathair-eaglais an Naoimh Anndra, agus cuideachd rinn e seirbheis mar Sheaplain do Thaigh-feachd nam Camshronach san Rathaig Mhòir agus do Chomann Sgìreil Rionnag Bhurma. 'S e a stèidhich comharrachadh làitheil na Bannag sa Chathair-eaglais agus a stiùir càraidhean ris an togalach tràth sna 1960an. B' e ùidhsan ann an dràma a chuidich cruthachadh Cluicheadairean na Cathair-eaglais agus taisbeanaidhean dealbhan-cluiche air Breith Chriosd.
Ged a dh'fhuirich e na Chanan Urramach aig Cathair-eaglais an Naoimh Anndra, nuair a dh'fhàg e Inbhir Nis ann an 1965, chaidh a shuidheachadh na Reachdair, no Rector, ann an Essex, agus rinn e seirbheis an sin gus an do leig e dheth a dhreuchd ann an 1972. Ghluais e astar bheag gu Sussex às dèidh sin, agus bhàsaich e an sin ann an 1996, an là ro a 90mh co-la breith.
Bha ùidh mhòr aige sa 'Boy Scout Movement' (mar a bh' air an uair sin), a' dèanamh seirbheis na Mhaighstir-feachda an dà chuid ann an Dùn Bhlathain agus ann an Inbhir Nis. Bha e cuideachd greis na Choimiseanair Sgìreil Feachd nan Gillean ann an Siorrachd Pheairt.


text:
- TIOTAL
- An t-Òban le Tùr MhicCaig
- EXTERNAL ID
- GB1796_859_20_0849
- ÀITE
- An t-Òban
- SGÌRE
- Ceann a Deas Latharna
- SIORRACHD/PARRAIST
- EARRA-GHÀIDHEAL: A' Chille Mhòr 'a Cille Bhrìghde
- LINN
- 20c
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 10741
- KEYWORDS
- togail-dhealbh
A' Ghàidhealtachd agus na h-Eileanan
eachdraidhean sòisealta
turasachd
iasgach
bàta-smùide
dealbh
puirt
carraighean-cuimhne
Chaidh an dealbh seo dhen Òban a thogail anns a' chiad leth dhen 20mh linn. Tha Tùr MhicCaig, no 'McCaig's Folly' mar a chanar ris cuideachd, ri fhaicinn gu h-àrd os cionn a' bhaile. Chaidh a thogail ann an 1897 ann an stoidhle Coloseum Ròmanach le bancair ionadail.
Anns an 18mh linn, b' e baile beag iasgaich agus malairt a bh' anns an Òban. An uair a thàinig bàtaichean-smùide Bhictorianach agus an loidhne-rèile, dh'fhàs am baile gu bhith na phrìomh bhaile siorramachd Earra-Ghàidheil. Le fasgadh aig a' bhaile bho gach taobh bho eilean Chearrara, thòisich am baile air a bhith na phrìomh phort airson bàtaichean a bha a' dol dha na h-Eileanan Siar agus bhiodh bàtaichean-smùide tric a' dol ann air an slighe bho Inbhir Nis gu Glaschu tro Shlighe-uisge a' Ghlinn Mhòir agus a' Chrianain.
Rugadh an neach-togail-dhealbh, Màiri Ethel Muir Donaldson, ann an 1876 agus thàinig I chun na Gàidhealtachd mu 1908. Shiubhail I mun cuairt ceann a tuath agus taobh an iar na Gàidhealtachd, a' sgrìobhadh agus a' togail dhealbhan. Eadar 1912 agus 1949 rinn I iomadach leabhar air eachdraidh shòisealta agus cleachdaidhean an t-sluaigh ann an ceann a tuath agus taobh an iar na Gàidhealtachd. 'S iad 'Wanderings in the Western Highlands and Islands' agus 'Further Wanderings - Mainly in Argyll' an dà leabhar as ainmeile a rinn i agus tha a dealbhan fhèin anns na leabhraichean sin. Dh'eug i ann an dachaigh-cùraim ann an Dùn Èideann ann an 1958 agus chaidh a tiodhlacadh air Eilean I
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Deòn gu deasbad
15 Am Faoilleach 2015 Ùraichte aig Ùraichte aig
Chuir Dàibhidh Camshron agus Ed Miliband às leth a chèile gun robh an t-eagal orra mu dheasbadan telebhisein ron taghadh choitcheann anns a' Chèitean.
An t-seachdain seo chaidh thuirt Sràid Downing nach biodh am Prìomhaire deònach pàirt a ghabhail ann an deasbadan mura robh na h-Uainich gu bhith an sàs, rud a dh'fhàg cùisean gu math teagmhach a thaobh nan deasbadan.
Tha am fear-naidheachd poileataigeach againn, Niall O'Gallagher, ag aithris.


text:
- TIOTAL
- Stèisean a' Bhàta Teasairginn, Caol Loch Aillse
- EXTERNAL ID
- HCD00143_AT
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- DEIT
- 2008
- LINN
- 2000an
- CRUTHADAIR
- Andrew Taylor
- NEACH-FIOSRACHAIDH
- Am Baile
- AITHNEACHADH MAOINE
- 11871
- KEYWORDS
- bàtaichean-teasairginn
'S e Stèisean nam Bàta-Teasairginn ann an Caol Loch Aillse am fear as Ùire ann an Alba. Chaidh a chur air bhonn ann an 1996 gus an dìonadh e le bàta an àireamh a' sìor fhàs de dhaoine a' cleachdadh na mara airson spòrs: dàibhearan, luchd nan curach Innseanach is luchd nan sgoth-seòlaidh. 'S e am bàta a tha san stèisean an-diugh seòrsa clas B tràigh a-staigh Atlantic 75. Tha an taigh-bàta dà-lobhtach cuideachd na dhachaigh do dh'oifis Ceannard a' Phuirt.


text:
- TIOTAL
- Beanntan Chinn Tàile
- EXTERNAL ID
- GB1796_859_20_0815
- ÀITE
- Loch Dubhthaich
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 20c
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 10705
- KEYWORDS
- togail-dhealbh
A' Ghàidhealtachd agus na h-Eileanan
eachdraidhean sòisealta
beul-aithris
mith-sgeulachdan
beul-aithris
os-nàdarra
mith-sgeulachd
dealbh
beinn
uirsgeul
cnuic
Tha an dealbh seo, a chaidh a thogail anns a' chiad leth dhen 20mh linn le M.E.M. Donaldson, a' sealltainn Beanntan Chinn Tàile os cionn Loch Dubhthaich. 'S iad Sgùrr Moraich (876m), Sgùr nan Saighead (929m), Sgùrr Phuaran (1068m), Sgùrr na Càrnach (1002m) agus Sgùrr na Ciste Duibhe (1027m) beanntan Chinn Tàile.
Rugadh an neach-togail-dhealbh, Màiri Ethel Muir Donaldson, ann an 1876 agus thàinig I chun na Gàidhealtachd mu 1908. Shiubhail I mun cuairt ceann a tuath agus taobh an iar na Gàidhealtachd, a' sgrìobhadh agus a' togail dhealbhan. Eadar 1912 agus 1949 rinn I iomadach leabhar air eachdraidh shòisealta agus cleachdaidhean an t-sluaigh ann an ceann a tuath agus taobh an iar na Gàidhealtachd. 'S iad 'Wanderings in the Western Highlands and Islands' agus 'Further Wanderings - Mainly in Argyll' an dà leabhar as ainmeile a rinn i agus tha a dealbhan fhèin anns na leabhraichean sin. Dh'eug i ann an dachaigh-cùraim ann an Dùn Èideann ann an 1958 agus chaidh a tiodhlacadh air Eilean I
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- Na h-àrd-chabhsairean chun a' Chinn a Tuath le trèana gus fàgail
- EXTERNAL ID
- PC_HRS_STATIONS_001_826
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- CRUTHADAIR
- A Payne
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27532
- KEYWORDS
- Rèile na Gàidhealtachd
HR
Na -àrd-chabhsairean chun a' Chinn a Tuath ann an Inbhir Nis le trèana gus falbh air cùlaibh locomotive Dìosail Clas 26 (le crann-sneachdai).
An dèidh dha smùid crìonadh b' e na 'Type 2s' (ris an canar an 'Clas 24' agus 'Clas 26' an dèidh seo) na prìomh thrèanaichean seirbheis air loidhnichean na Gàidhealtachd.
Dh'fhosgail Rèile Inbhir Nis & Inbhir Narann stèisean ann an Inbhir Nis an toiseach air 7 An t-Samhain 1855 agus dh'fhàs e gu bhith na ionad rèile na Gàidhealtachd le slighean a' dol gu deas gu Peairt agus nas fhaide; an ear gu Obar Dheathain, an iar gu Caol Loch Aillse agus gu tuath gu Inbhir Ùige. Tha e fhathast fosgailte